Measure poverty reliably, but address other dimensions of wellbeing too

Last week’s revelation by a UN envoy that Malaysia severely under-reports poverty is quite damning, yet not surprising. Anecdotal evidences on poverty incidents are aplenty and many feel the pinch due to the high cost of living. There are also reports on urban poverty, as well the case of children malnutrition.

A more representative measure of poverty is the Multidimensional Poverty Index (MPI) as it attempts to measure living standards, health and education. The MPI has been around for quite sometime, refined over the years and used globally. Malaysia will be quite late if she decides to adopt it, but it is better late than never.

Additionally, there should be more work done to address the issue of inequality. In the recent past, there have been conflicting views about the official figure published on Malaysia’s Gini coefficient, a measure of inequality (be it on income or wealth). Efforts to categorize households according to income levels (T20, M40 and B40) should be lauded but more efforts are required to address the issue on the reliability and accuracy of measurement, as well as transparency of data.

Beyond poverty and inequality, Malaysia must also look at other measures that could be as important (or even more important) for the wellbeing of society as a whole. While politicians and policymakers should strive to make people happy, emphasis should also be given so that people eat healthy food and practice healthy lifestyle. There are certainly other dimensions too, and any policy change or new policy must be based on real data or evidence.

MPI and Gini coefficient may be sufficient for comparing poverty and inequality among countries, but additional characteristics that are unique to the wellbeing of Malaysian society must also be looked at. Considering the multiracial nature and other peculiarities defining our society, perhaps one of the most pressing challenges facing Malaysia today is to maintain harmony between various ethnic groups.

On a bigger picture, if we are to progress as a nation, government reform is a continuous must, regardless of who is in power. For that to happen, there must be good leadership on both sides of political divide. But reforms can be quite painful, and thus politically unpopular. To stay in power, politicians might be enticed to employ popular measures that could be detrimental to the wellbeing of our society.

Hopefully, the will of the people will always side on reason and rationality, not mere rhetoric or short-term gains at the expense of other groups, the environment or our future generation. Regardless, it must be expected that the journey to achieve the wellbeing for the people would be a long one, considering the continuous politicking, lacklustre economic performance and various other factors. Thus, we must always urge our politicians and policymakers to put the interest of the people first and avoid costly mistakes.

Mohammad Abdul Hamid**The author is a Master of Public Policy graduate from University Malaya, MPhil from the University of Cambridge dan YDP IKRAM Bandar Tun Razak.


WHO beri nama baharu varian Covid-19

SERI KEMBANGAN – Pertubuhan Kesihatan Sedunia (WHO) memberikan varian Covid-19 dengan nama baharu untuk elak stigma dan memudahkan perbincangan.

Varian United Kingdom kini dikenali sebagai varian Alpha, Afrika Selatan sebagai Beta, Brazil sebagai Gamma dan India sebagai Delta.

“Tidak ada negara yang harus terima stigma untuk mengesan dan melaporkan varian,” tegas ahli epidemiologi WHO, Maria Van Kerkhove.

Walaupun dikritik, WHO berpendapat tindakan menamakan semula varian-varian itu dibuat memandangkan nama saintifik seperti B.1.351, 501Y.V2 dan 20H/501Y.V2 yang diberikan para saintis terlalu panjang dan rumit.

“Nama saintifik tersebut sukar disebut dan diingati dan cenderung untuk disalah lapor.”

Jelas beliau, ini adalah untuk menjejaki evolusi varian berdasarkan turutan varian mana yang muncul dahulu.

“Dari segi sejarah, virus sering dikaitkan dengan lokasi dari mana mereka dianggap muncul seperti Ebola yang dinamakan sempena Sungai Congo,” ujarnya.

Menurutnya lagi, ini boleh merosakkan tempat-tempat dan sering tidak tepat seperti apa yang disebut wabak ‘Spanish Flu’ pada tahun 1918 walaupun asalnya tidak diketahui.

Dalam pada itu, data terbaharu Johns Hopkins University melaporkan jumlah kumulatif kes positif Covid-19 di seluruh dunia ketika ini mencecah 170.47 juta kes, berikutan hampir 500,000 kes baharu dikesan dalam tempoh 24 jam lalu.

Negara Amerika Syarikat (AS) kekal paling teruk terjejas dengan lebih 33.26 juta kes. Ini diikuti India dengan 28.04 juta kes dan Brazil dengan lebih 16.51 juta kes.

Manakala negara yang melebihi angka 5 juta kes ialah Perancis, Turki dan Rusia, seterusnya United Kingdom dan Itali merekodkan kes melebihi 4 juta. Negara dalam lingkungan 300,000 hingga 600,000 kes pula termasuk Malaysia, Slovakia dan Panama.

Berdasarkan data itu juga, angka kematian akibat Covid-19 di seluruh dunia kini melebihi 3.54 juta kes dan AS kekal merekodkan jumlah kematian tertinggi dengan lebih 594,000 kes.

Ini diikuti Brazil dengan lebih 461,000 kes; India lebih 329,000 kes; Mexico lebih 223,000 kes, sementara United Kingdom, Itali, Rusia dan Perancis pula merekodkan lebih 100,000 kes kematian.

Di Asia Tenggara pula, Indonesia mendominasi angka kematian dengan melebihi 50,000 kes korban, Filipina di tangga kedua korban tertinggi dengan lebih 20,000 kes dan diikuti Myanmar dengan 3,216 kes.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Berusahalah menjadi bapa yang terbaik

Semua manusia mengimpikan sebuah keluarga yang sejahtera seperti firman Allah SWT dalam Surah al-Furqan ayat 74 yang bermaksud:

“Wahai Tuhan kami, anugerahkanlah kepada kami isteri-isteri dan keturunan kami sebagai penyenang hati dan jadikanlah kami imam (pemimpin) bagi orang-orang yang bertakwa.”

Cabaran bagi seorang bapa sebagai ketua keluarga adalah bagaimana untuk menjadikan anak dan isteri sebagai penyejuk mata.

Kata bijak pandai, “Apa yang kita semai, itulah yang kita akan tuai.” Oleh itu, kita harus berusaha menyemai nilai-nilai baik dalam keluarga supaya hasilnya nanti merupakan mutiara-mutiara berharga yang akan dikecapi, di dunia dan akhirat.

Keunggulan keperibadian Rasulullah SAW sebagai ketua kepada keluarga, masyarakat dan negara serta umat manusia di seluruh alam dan dinobatkan sebagai pemimpin sepanjang zaman, perlulah dicontohi. Allah SWT berfirman yang bermaksud:

“Dan Kami tidak mengutus engkau (Muhammad) melainkan untuk menjadi rahmat bagi seluruh alam.” (Surah al-Anbiyaa’: 107)

Terdapat tiga ciri utama dalam kepemimpinan Rasulullah SAW yang perlu dicontohi oleh para bapa iaitu:

3. Daya ketahanan diri yang tinggi

Ayah yang mempunyai wawasan yang jelas akan mampu mengemudi bahtera keluarganya menuju puncak jaya. Dia jelas arah mana yang hendak dituju serta bagaimana untuk melakukannya.

Seorang bapa juga harus memimpin dengan berusaha memupuk nilai-nilai yang murni; memimpin dalam suasana kasih sayang, memberi teladan yang unggul serta mempunyai nilai integriti yang tinggi dalam diri. Bapa juga perlu sentiasa berbincang dalam membuat keputusan agar suasana harmoni sentiasa wujud dalam rumah tangga.

Memiliki daya ketahanan diri yang tinggi itu penting agar apabila ombak melanggar bahtera, nakhodanya tetap teguh mengemudinya.

Sempena Hari Bapa yang disambut pada hari ini, marilah kita mensyukuri nikmat menjadi seorang bapa dengan berusaha menjadi bapa terbaik kepada anak-anak kita.

Walau pada fasa mana usia kita dan anak-anak, peluang untuk menjadi bapa terbaik sentiasa terbuka.

Mari kita jadi penyebar rahmah dan kasih sayang dalam keluarga kita.

Ar-Rasul SAW sentiasa mencium anaknya Fatimah RA apabila berjumpa walaupun kedua-duanya sudah meningkat usia. Kisah Ar-Rasul mencium cucunda-cucunda baginda, Hasan RA dan Husin RA adalah suri teladan bagi bapa-bapa muda.

Mari kita terus bina keluarga dengan benih kasih sayang agar ia tumbuh mekar harum mewangi.

Kita hapuskan budaya bapa yang tidak bertanggungjawab yang merosakkan rumah tangga dengan sikap baran yang membawa kepada keganasan rumah tangga dan yang paling sedih melakukan jenayah seksual (sumbang mahram) kepada anggota keluarganya.

Mari kita menjadi agen kepada pembinaan keluarga yang sejahtera bermula dengan keluarga kita sendiri.

Marilah juga kita terus belajar untuk melengkapkan diri untuk menjadi bapa mithali.

Pertubuhan IKRAM Malaysia melalui kempen Lelaki Hero Keluarga yang digerakkan oleh Kumpulan Fokus Keluarga Utuh, berusaha untuk memartabatkan peranan lelaki dalam pembangunan keluarga.

Sempena Hari Bapa 2021 ini yang bertemakan ‘Bapa Pemimpin, Keluarga Sejahtera,’ kami menyarankan agar semua bapa memainkan peranan memimpin keluarga dengan membina suasana yang kondusif untuk anak-anak membesar dan keluarga berkembang.

Pada musim pandemik Covid-19 ini, mungkin ada para bapa yang diuji dengan kehilangan mata pencarian. Marilah kita melihat di sekitar kita dan membantu keluarga-keluarga yang memerlukan.

Para ibu dan anak-anak, marilah sama-sama kita berusaha memperkasakan kaum bapa dan memberi ruang kepada mereka untuk memainkan peranan sebagai *’qawwam’* yakni pemimpin dan pelindung yang berjaya (mafhum Surah An-Nisaa’ ayat 34).

Binalah keluarga bersama-sama dalam suasana kasih sayang kerana nikmatnya akan dikecapi bersama di dunia dan akhirat.

Hj Nahar Md Nor
Pengerusi
Kumpulan Fokus Keluarga Utuh,
Pasukan Petugas Agenda Nasional Masyarakat Progresif
merangkap
Ahli Jawatankuasa Pusat
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pusat STAM IKRAM berpindah ke Ipoh

Perpindahan  ini berdasarkan perkembangan terbaru di Pusat Pendidikan Al-Hidayah,  Ipoh yang dijangka menyediakan persekitaran yang lebih mantap dan  kondusif untuk pembelajaran STAM. PSI Ipoh adalah di bawah tanggungjawab  terus JK Pendidikan IKRAM.

Sesi  persekolahan 2013 akan bermula pada 2 Januari 2013. Di samping itu,  untuk pelajar-pelajar lepasan PSI 2012, satu program pemantapan Bahasa  Arab akan diadakan mulai 14 Januari 2013.

Ibu  bapa yang memerlukan maklumat lanjut dan berhajat untuk mendaftarkan  anak-anak mereka untuk sesi  baru 2013  atau untuk mengikuti Program  Pemantapan Bahasa Arab dijemput menghubungi Pusat Pendidikan Al-Hidayah  (Tn. Hj Mat Noh 012-5221932 Ustaz Shamsuddin 017-2562706, Pejabat:  05-3111151).

Jawatankuasa  Pendidikan juga merakamkan setinggi terima kasih dan penghargaan kepada  Pengerusi Lembaga, Ahli Lembaga dan petugas-petugas sepenuh dan separuh  masa yang telah berkorban masa dan tenaga untuk  operasi PSI  di  Kajang.


Lebih setengah juta terima suntikan vaksin

“Daripada jumlah itu, 448,187 individu menerima suntikan dos pertama manakala 118,013 pula telah menerima suntikan vaksin dos kedua.”

Dr Adham dalam satu infografik yang dikongsikan di laman Twitter rasminya pada Ahad berkata, Selangor mencatatkan jumlah tertinggi individu yang telah menerima dos pertama vaksin iaitu 63,675.

Ia diikuti negeri lain iaitu Perak (49,545), Sabah (42,018), Kuala Lumpur (39,633), Sarawak (36,972), Johor (34,000), Pahang (33,463), Pulau Pinang (31,802), Kedah (26,316), Negeri Sembilan (22,212), Terengganu (20,503), Kelantan (19,812), Melaka (11,672), Perlis (9,533), Putrajaya (4,695) dan Labuan (2,347).

Manakala bagi dos kedua pula, Sarawak merekodkan jumlah tertinggi iaitu 15,135, Pahang (12,283), Kelantan (11,411), Selangor (11,370), Kuala Lumpur (10,890), Perak (9,760), Johor (8,935), Sabah (8,352), Kedah (5,238), Pulau Pinang (4,866), Terengganu (4,649), Negeri Sembilan (4,643), Melaka (4,103), Putrajaya (2,234), Perlis (2,157) dan Labuan (1,987).

“Jumlah pendaftaran untuk Program Imunisasi Covid-19 Kebangsaan pula adalah sebanyak 7,161,178, setakat semalam dengan Selangor merekodkan jumlah pendaftaran tertinggi iaitu 1,979,666 atau 40.8 peratus,” kata Dr Adham.

Mengikut perancangan program imunisasi berkenaan, tempoh pelaksanaan fasa pertama pemberian vaksin yang bermula Februari hingga April ini akan melibatkan 500,000 anggota barisan hadapan termasuk petugas kesihatan.

“Program akan diteruskan bagi fasa kedua yang dijangka bermula April hingga Ogos tahun ini melibatkan 9.4 juta warga emas berusia 60 tahun ke atas serta kumpulan rentan dengan masalah morbiditi, selain orang kurang upaya.”

Tambahnya lagi, fasa ketiga yang dijadualkan bermula Mei hingga Februari 2022 adalah untuk kumpulan individu berusia 18 tahun dan ke atas dengan sasaran kira-kira 14 juta orang.

Dalam pada itu, Ketua Pengarah Kesihatan, Tan Sri Dr Noor Hisham Abdullah berkata semalam, dalam tempoh 24 jam yang lalu, sebanyak 1,127 kes sembuh direkodkan menjadikan jumlah kes pulih kini ialah 326,309 kes, manakala kes aktif pula sebanyak 14,380.

Melalui rekod yang dicatatkan tersebut, Malaysia menunjukkan perkembangan positif dalam usaha mengawal jangkitan Covid-19 apabila kes baharu harian wabak itu kekal berada di bawah angka 2,000 dengan 1,302 kes selain empat kematian yang dilaporkan pada Ahad.

“Daripada jumlah kes baharu itu, sebanyak 1,293 adalah penularan tempatan dan sembilan kes import, selain 169 kes sedang dirawat di unit rawatan rapi (ICU) dengan 76 individu menggunakan alat bantuan pernafasan.”

Beliau berkata Sarawak mencatat kes harian tertinggi dengan 426 kes diikuti Selangor (256), Pulau Pinang (212), Johor (176), Kuala Lumpur (58), Sabah (38), Kelantan (34), Pahang (32), Kedah dan Perak masing-masing 23, Negeri Sembilan (sembilan), Labuan (enam), Melaka (lima), Terengganu dan Putrajaya masing-masing dua, manakala tiada kes dilapor di Perlis.

“Kesemua kematian yang dilapor pada Ahad membabitkan warganegara berusia lingkungan 63 hingga 77 tahun dengan masing-masing mempunyai latar belakang penyakit kronik dan terdapat tiga lagi kluster dikesan pada Ahad masing-masing melibatkan kluster di tempat kerja (Kluster Ladang Sungai Pelek, Selangor), kluster pusat tahanan (Kluster Pagar Bukit Chagar, Johor) dan kluster komuniti iaitu Kluster Patek di Kelantan,” jelas Dr Noor Hisham.

Menurutnya, pertambahan kluster baharu menjadikan jumlah kluster di Malaysia sebanyak 1,347 dengan 381 daripadanya masih aktif, manakala 14 kluster diisytiharkan tamat hari Ahad.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Isu Uyghur: Pendirian Berkecuali Malaysia Amat Dikesali

Tindakan Malaysia untuk mengundi ‘berkecuali’ dalam pengundian Majlis Hak Asasi Manusia PBB (UNHRC) pada 6 Oktober lalu amat mengecewakan rakyat di negara ini yang cintakan perdamaian dan menentang kezaliman.

Malah, Pengarah Perkhidmatan Antarabangsa untuk Hak Asasi Manusia (ISHR), Phil Lynch berkata, adalah ‘memalukan’ bahawa “negara-negara Islam telah gagal untuk menyokong PBB mengenai pencabulan hak terhadap umat Islam Uyghur.”

Pertubuhan IKRAM Malaysia (IKRAM) kesal dengan pendirian kerajaan Malaysia yang berkecuali dalam isu ini yang menyebabkan isu yang dikemukakan di perhimpunan tersebut tidak dapat dibahaskan kerana tidak cukup kuorum negara yang menyokong.

Isu Uyghur bukan isu yang baharu. Ia telah dibicarakan secara terbuka oleh masyarakat dunia termasuk badan badan NGO antarabangsa seperti Amnesty International dan Human Right Watch (HRW).

Malah, bekas Ketua UNHCR, Michelle Bachelet telah mengeluarkan laporan bahawa kemungkinan jenayah kemanusiaan terhadap etnik Uyghur dan minoriti Islam lain di wilayah tersebut dilakukan oleh kerajaan China.

Rakyat Uyghur telah lama menderita sejak tahun 1950an lagi apabila kerajaan China memutuskan untuk memasukkan wilayah Turkistan Timur menjadi wilayahnya dan diberi nama Xinjiang.

Walaupun kerajaan China memberikan kuasa autonomi kepada wilayah tersebut seawal tahun 1953, namun ia tidak pernah dilaksanakan. Ia hanya propaganda China untuk menutup mata pihak luar terhadap penjajahannya ke atas Turkistan Timur.

Menurut laporan yang dikeluarkan oleh BBC, dianggarkan lebih enam (6) juta warga Uyghur diletakkan di bawah penjara terbuka.

Selain memenjarakan, identiti warga Uyghur cuba dihapuskan dengan memindahkan anak-anak Uyghur ke luar dari wilayah mereka selain memindahkan rakyat China ke wilayah Turkistan Timur itu untuk menghilangkan identiti warga Uyghur.

Laporan BBC juga menyatakan bahawa wanita mereka dirogol sementara lelaki mereka dibunuh atau dipenjara amat jelas menunjukkan jenayah kemanusiaan berlaku terhadap warga Uyghur.

IKRAM menggesa agar jenayah kemanusiaan terhadap warga Uyghur ini diberikan pembelaan sewajarnya oleh masyarakat antarabangsa.

Ternyata daripada undian yang dibuat, negara-negara yang tidak menyokong agar isu ini dibahaskan adalah negara-negara yang kerajaan China menjadi pemiutang atau pemberi hutang kepada mereka.

Haji Badlishah Sham Baharin
Presiden
Pertubuhan IKRAM Malaysia


Turun lapangan, bukan sekadar di media sosial – Taqiyuddin

Katanya, mahasiswa yang terdidik seharusnya mengambil peluang untuk menjadi agen perubahan dalam masyarakat dan tidak terikut dengan budaya 3K (Kafe, Kuliah dan Katil).

“Mahasiswa yang sebenar bukan hanya tahu berbicara di sudut pidato ataupun media sosial tetapi mereka menjadikan budaya ilmu sebagai pencetus kepada perjuangan.”

“Mereka memaknakan idea-idea ke dalam lapangan dan berusaha menyelesaikan masalah masyarakat dengan memberi solusi membumi dan praktikal.”

“Tanggungjawab mahasiswa lebih besar dari sekadar menggenggam sekeping ijazah,” tambahnya ketika berucap di hadapan 1,200 orang mahasiswa di Konvensyen Mahasiswa Harmoni 2018 (KMH 2018).

Konvensyen tersebut merupakan perhimpunan terbesar yang pertama kali dianjurkan oleh Belia Harmoni bertujuan menghimpunkan mahasiswa seluruh negara membincangkan idea ‘Universiti Baharu’.

Taqiyuddin dalam ucapan dasarnya mengajak audiens untuk berfikir secara kritis terhadap slogan ‘Malaysia Baharu’ yang muncul selepas peralihan kuasa kerajaan pusat pada pilihan raya yang lepas.

“Apabila slogan Malaysia Baharu diperkenalkan, ia menuntut mahasiswa dan belia berfikir, “Apakah yang baharu itu?” “

“Jika sebelum ini mahasiswa kaku dan lesu melontarkan pendapat dan beraktivisme mengharapkan merit, maka ini masanya untuk era reformasi mahasiswa.”

Taqiyuddin sebelum ini merupakan antara watak utama dalam mempertahankan kebebasan akademik yang berlanjutan dengan pertemuan bersejarah mahasiswa bersama Menteri Pendidikan, YB Dr Maszlee Malik pada 12 September lalu.

Jelasnya, Belia Harmoni merasakan sekarang adalah masa yang tepat untuk penjelmaan ‘Universiti Baharu’ bagi mereformasikan institut pengajian tinggi.

Belia Harmoni yang sebelum ini dikenali sebagai IKRAM Siswa ditubuhkan pada 2013 dan menukar namanya pada tahun 2016, memiliki ahli seramai lebih 3,000 orang daripada 29 cawangan di kampus seluruh negara.

Antara fokusnya adalah pembangunan mahasiswa, pembinaan tokoh pemimpin mahasiswa, meningkatkan keprihatinan mahasiswa terhadap kemanusiaan sejagat, menggembleng kekuatan melalui permuafakatan dan menjadi jurubicara dalam menyuarakan pandangan mahasiswa.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Parlimen wajar bersidang lebih sehari

Sebahagian besar daripada aktiviti ekonomi dan sosial akan dibenarkan, kecuali beberapa aktiviti yang melibatkan perhimpunan ramai dan mendedahkan orang awam kepada risiko jangkitan wabak COVID-19 yang masih tidak lagi dibenarkan.

Kita juga maklum bahawa kerajaan akan melaksanakan Perintah Kawalan Pergerakan Bersyarat (PKPB) yang bermula pada Isnin, 4 Mei secara rasmi. Hakikatnya, pelbagai Prosedur Operasi Standard (SOP) yang perlu digariskan kerajaan sebagai panduan kepada semua pihak bagi memastikan penularan COVID-19 dapat dibasmi sepenuhnya.

Kelulusan pengoperasian yang diberikan, biarpun bersyarat, akan membantu menangani masalah ekonomi rakyat terutama golongan peniaga melalui peningkatan semula pendapatan persendirian daripada perniagaan yang dijalankan.

Menurut sidang media tempoh hari, negara kita rugi sekitar RM2.4 bilion setiap hari sepanjang tempoh PKP dilaksanakan. Jumlah kerugian setakat ini dianggarkan sekitar RM63 bilion. Jika PKP berterusan untuk tempoh sebulan lagi, negara kita akan kerugian RM35 bilion menjadikan jumlah keseluruhan kerugian RM98 bilion.

Kita juga sedia maklum bahawa kerajaan telah membelanjakan hampir RM128 bilion untuk melindungi kebajikan rakyat, RM100 bilion untuk menyokong sektor perniagaan termasuk Perusahan Kecil dan Sederhana (PKS) dan RM2 bilion untuk memperkukuh ekonomi negara.

Manakala sebanyak RM20 bilion telah diumumkan dalam pakej rangsangan sebelum ini. Harapannya agar tiada golongan yang akan tercicir. “No one will be left behind” dalam konteks semasa ini.

Walau bagaimanapun, kita semua harus sedar bahawa perbelanjaan drastik yang dilakukan oleh kerajaan tempoh hari sewajarnya diberi ruang untuk siri perdebatan. Barangkali dalam satu sudut ia sangat membantu rakyat yang susah, tetapi ada yang berpandangan ia hanya bersifat populis semata-mata. Namun melihat dalam konteks ekonomi, ia bukanlah semudah itu untuk membuat penilaian.

Kita perlu akui, norma baharu nanti sememangnya suatu suasana yang sukar untuk kita jangkakan. Polemik seumpama ini barangkali akan berlaku.

Menurut Khazanah Research Institute, pandemik COVID-19 bukan sahaja menyebabkan krisis kepada kesihatan awam, malah kepada ekonomi dan pasaran buruh keseluruhannya. Ia telah menambah beban dan cabaran kepada golongan pekerja, majikan dan kerajaan. Pertumbuhan ekonomi juga sangat perlahan dan membimbangkan.

Banyak syarikat perniagaan kehilangan pendapatan dan ramai yang mungkin kehilangan pekerjaan. Majlis Peguam serta persatuan-persatuan perniagaan juga menggesa beberapa akta dipinda atau undang-undang baharu digubal bagi menangani masalah ini dan memastikan sektor ekonomi dapat berjalan dengan baik.

Inilah kerisauan semasa yang harus diberi solusi tuntas dan harus segera dibawa ke parlimen untuk siri penghujahan demi meredakan keluh-kesah rakyat kepada sekalian wakil rakyat yang telah dilantik oleh mereka.

Sekitar pandemik ini, parlimen merupakan institusi penting dalam pembuatan dasar dan undang-undang yang boleh dikuatkuasakan di seluruh negara. Ia juga meluluskan undang-undang persekutuan, membuat pindaan kepada undang-undang persekutuan yang ada, meluluskan perbelanjaan kerajaan dan meluluskan hasil-hasil cukai yang baru.

Bagi membolehkan parlimen menjalankan tanggungjawab dengan sepenuhnya dan lebih berkesan, parlimen juga menjadi ruang forum untuk membincangkan perkara-perkara berkaitan kepentingan orang ramai.

Selain Republik Czech, New Zealand dan United Kingdom, Parlimen Singapura adalah contoh terdekat. Mereka berjaya meluluskan belanjawan tambahan tersebut pada 26 Mac 2020 yang lalu. Untuk apa? Untuk menyediakan pakej rangsangan ekonomi berjumlah sekitar SGD48 bilion untuk memelihara kebajikan rakyat dan mengukuhkan kadar ekonomi negara itu.

Memetik respons Menteri di Jabatan Perdana Menteri bertarikh 25 April 2020 tempoh hari, YB Dato’ Takiyuddin Hassan membalas desakan Majlis Presiden Pakatan Harapan.

Beliau berkata bahawa kerajaan mengambil maklum tentang pandangan dan cadangan yang disuarakan mengenai mengadakan sidang parlimen, namun percaya ia bersifat pramatang, sempit dan gagal memahami susunan keutamaan yang dihadapi oleh kerajaan dan negara.

Jelas di sini bahawa ketidakseriusan kerajaan dalam menyiapkan langkah pasca pandemik ini kian acuh tidak acuh pada waktu itu. Masa hadapan yang kelabu menyebabkan pelbagai keresahan yang ditimbulkan. Adapun sidang parlimen yang akan diadakan 18 Mei 2020 nanti, hanyalah berlangsung sehari sahaja.

Selepas pengumuman YAB Perdana Menteri mengenai pembukaan sektor ekonomi bermula 4 Mei 2020 nanti, kewajaran untuk mengadakan sidang parlimen dengan lebih lama adalah wajar. Namun ia harus tetap mengikut Standard Operasi Prosedur (SOP) yang ditetapkan oleh KKM dan MKN semasa sidang parlimen berlangsung.

Menurut Pejabat Setiausaha Dewan Rakyat, keputusan COVID-19 boleh diberikan kurang daripada 48 jam. Jikalau kesemua ahli parlimen negatif ujiannya, tiada alasan dan halangan untuk mengadakan sidang lebih sehari.

Ini merupakan sampel VVIP, pasti makmal IMR dan MKAK akan proses dengan cepat. Kalau ada yang positif sekalipun, mereka akan dikecualikan daripada sidang dan sesegera mungkin dihantar ke hospital untuk mendapatkan rawatan.

Saya melihat keperluan untuk mengadakan sidang Parlimen itu lebih daripada sehari adalah lebih berkesan. Ia harus bersidang dalam tempoh yang lebih munasabah untuk semua ahli parlimen dapat mengemukakan keluh-kesah rakyat dan mendatangkan kerisauan mereka terhadap polisi yang akan dibahaskan nanti.

Peranan semak dan imbang harus diwujudkan serta merta. Kerajaan baharu yang baru sahaja bertukar tangan dari Pakatan Harapan kepada Perikatan Nasional ini, wajar untuk lebih mendominasi reformasi institusi demi membudayakan politik yang berteraskan nilai dan memperjuangkan hak rakyat.

Sesi soal jawab antara ahli parlimen yang bersidang pasti mengujakan. Pemfokusan jalan penyelesaian dalam membantu rakyat yang hilang pekerjaan, isu kesihatan, isu sosial, pertumbuhan ekonomi yang sukar dan pembentukan polisi-polisi yang mesra rakyat versi norma baharu mestilah diutamakan.

Saya percaya bahawa gesaan ini haruslah diambil serius oleh pihak berwajib. Peranan semak dan imbang di parlimen khususnya soal perbelanjaan negara yang dapat diurus dengan telus serta efektif dan tahap kesihatan rakyat mestilah diberi keutamaan.

Saya akhiri tulisan ini dengan sebuah pesan seorang penyelidik di REFSA Institute, saudara Fakhrurrazi Rashid.

“Tidak adil sekiranya parlimen tidak dilibatkan secara langsung untuk membincangkan kesejahteraan rakyat secara menyeluruh ketika berhadapan dengan COVID-19,” katanya mengenai gesaan ini.

Parlimen harus bersidang. Sehari tidak mungkin, ia memerlukan jumlah hari yang lebih munasabah dan praktikal demi menjaga kesejahteraan rakyat kelak.

Luthfi Yusri dan Nazurah Mansor merupakan aktivis Persatuan Belia Harmoni Malaysia, sedang menuntut di Akademi Pengajian Islam, Universiti Malaya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Aktivis IKRAM Siswa terima Anugerah Tuanku Canselor KUIN

Memperoleh Purata Markah Keseluruhan (PMK) 3.99 dalam pengajian program Ijazah Sarjana Muda Syariah dan Undang-undang, beliau turut menerima anugerah Jaizah Imtiyaz bagi kulliyyah tersebut.

Mohamad Anas, 28, merupakan anak sulung daripada enam orang adik-beradik kepada pasangan Hj Mohamad Yaakub Idris, Penolong Setiausaha Agung IKRAM dan Hjh Sarimah Sunar.

Beliau mendapat pendidikan awal dan menengah di sekolah rangkaian IKRAM MUSLEH, Sekolah Rendah Islam Hira’, Batu Belah, Klang dan meneruskan pengajian di Sekolah Menengah Islam Hira, Jeram, Kuala Selangor dengan mendapat keputusan 9A 4B dalam SPM.

Melanjutkan pengajian di Universiti al-Iman, Yaman dalam bidang Pengajian Islam pada tahun 2010, beliau terpaksa menghentikan pengajian di sana pada tahun berikutnya atas faktor keselamatan seterusnya menyambung pengajian di KUIN dan menamatkannya dengan keputusan yang cemerlang.

Kelas tutorial untuk mahasiswa dan aktiviti kebajikan untuk masyarakat

Bukan hanya cemerlang dalam bidang akademik, pelajar terbaik keseluruhan Sijil Asasi Pengajian Islam KUIN pada 2014 dengan PNGK 3.98 ini juga aktif dalam bidang ko-kurikulum antaranya sebagai Ketua Biro Perhubungan, Penempatan dan Kemasyarakatan, Persatuan Pelajar Asasi KUIN (PERINTIS) bagi sesi 2012/2013, fasilitator SMART CAMP dan juga terlibat menghasilkan Video Promo Pusat Pengajian Asasi KUIN.

Kegiatan aktif beliau dalam ko-kurikulum diteruskan pada peringkat ijazah Sarjana Muda sebagai Ketua Exco Akademik, Penyelidikan dan Latihan, Majlis Perwakilan Mahasiswa KUIN (MPM) sesi 2013/2014 dan Pengarah Program Tayangan Perdana Tragedi Natrah, Enakmen Kekeluargaan Islam KUIN.

Menjadi Ketua Unit tugas-tugas Khas, Skuad Perpindahan Insaniah (SAFINAH) dan Setiausaha Persatuan Mahasiswa Kulliyyah Syariah dan Undang-undang KUIN (SYAR’IE) bagi sesi 2015/2016, beliau tidak ketinggalan untuk aktif dalam program dakwah dan tarbiah mahasiswa sebagai Pengerusi IKRAM Siswa KUIN pada 2013-2016.

Di samping mengadakan kelas-kelas tutorial bagi mahasiswa Kulliyyah Syariah dan Undang-undang KUIN, beliau juga dijemput menjadi Ahli Panel, Bicara Siswa Cemerlang anjuran MPM KUIN pada Mac 2016.

Berpegang kepada prinsip “Sentiasa bersyukur dengan setiap ketentuan Allah SWT”, beliau percaya bahawa setiap kejayaan atau kegagalan sebenarnya adalah ujian daripada Allah kepada hamba-Nya, untuk mencapai keredhaan-Nya.

Tahniah kepada Saudara Mohamad Anas! Semoga Allah SWT memberi kekuatan dan hidayah untuk beliau terus menimba ilmu seterusnya dapat memberi manfaat kepada keluarga, bangsa, Islam dan dakwah secara keseluruhannya, insya-Allah.


Penyebaran berita palsu adalah integriti yang hilang

Kita sedar hari ini teknologi semakin canggih dan capaian berita semakin hari semakin mudah untuk dicapai kerana segalanya di hujung jari. Walaupun teknologi kita semakin canggih, nilai integriti masyarakat kita semakin hari semakin merudum apabila masyarakat kita sering kali menyebarkan berita-berita palsu tanpa selidik terlebih dahulu.

Hatta wujud juga dalam kalangan orang awam dan agamawan yang sering menyebarkan hadis-hadis palsu bahkan mempertahankan hadis-hadis ini. Ini bukan sahaja telah merosakkan individu, bahkan telah merosakkan agama kerana tersebarnya berita-berita yang karut ini.

Berita tidak sahih atau palsu ini memberi impak yang sangat buruk kepada semua orang yang mendengarnya sekiranya tidak diteliti sumbernya.

Orang akan menjadi takut, memandang sinis, suka menghukum, membenci dan akhirnya keamanan dan kedamaian dalam sesebuah negara akan hilang akibat fitnah yang dibuat orang yang berdendam dan masyarakat kita yang menyebarkan berita palsu.

Dalam hadis Bukhari ada menyebut ancaman terhadap orang yang hilang integritinya dek kerana menyebarkan berita palsu.

إِنَّ الْعَبْدَ لَيَتَكَلَّمُ بِالْكَلِمَةِ مَا يَتَبَيَّنُ فِيهَا يَزِلُّ بِهَا فِي النَّارِ أَبْعَدَ مِمَّا بَيْنَ الْمَشْرِقِ

“Seorang hamba apabila dia bercakap tentang satu perkataan yang dia sendiri tidak selidiki (akan kebenaran), maka dia tergelincir ke dalam neraka yang jauhnya adalah sejauh arah timur.” (Bukhari no 6477)

Ini adalah ancaman Tuhan yang perlu kita risaukan apabila kita menerima sesuatu berita yang kita sendiri tidak tahu akan kebenaranya. Beginilah agama mengajar kita untuk sentiasa meneliti setiap berita yang kita dengar dan baca apatah lagi apabila pada zaman moden hari ini.

Hari ini, sekiranya masih wujud periwayatan hadis, sudah pasti ramai antara kita bahkan agamawan sekalipun akan dituduh pendusta akibat ramainya masyarakat kita yang tidak tahu menapis dan menyaring maklumat yang diterimanya.

Mereka hanya berfikir tentang cita rasa mereka, apabila berita itu sama dengan tekak mereka, maka mereka akan kongsikan. Inilah nilai integriti yang telah hilang dalam masyarakat kita.

Nilai integriti ini kita tidak mampu beli di pasar-pasar mahupun supermarket, tapi nilai integriti ini perlu kita semai dan dididik sejak usia muda lagi supaya kebodohan yang telah dilalui hari ini tidak diwarisi generasi seterusnya.

Ketika zaman Nabi Muhammad SAW, sudah wujud orang yang menyebarkan fitnah atau berita palsu ini kepada kaum Muslimin. Orang ini bernama Abdullah bin Ubay bin Salul yang dikenali sebagai pemimpin orang munafik. Beliau telah menyebarkan berita palsu berkaitan Ummul Mukminin Aishah RA dan Rasulullah SAW atau dikenali sebagai peristiwa al-ifki (fitnah).

Peristiwa ini telah dirakamkan dalam hadis yang sangat panjang dalam Sahih Bukhari (No. hadis 2661) dan terdapat juga dalam riwayat-riwayat yang lain. Hadis ini telah diceritakan sendiri oleh Aishah RA apabila beliau telah difitnah oleh ketua orang munafik Abdullah bin Ubay.

Peristiwa ini telah memberi kesan yang mendalam kepada Ummul mukminin Aishah RA, Rasulullah SAW, Safwan bin Muatil RA (sahabat yang difitnah bersama Aishah RA) dan para sahabat yang lain. Peristiwa ini berlarutan selama sebulan. Aishah RA menangis dan Rasulullah SAW kebingungan dek fitnah dan berita palsu ini sehinga bertanya pendapat sahabat dan isterinya yang lain.

Setelah beberapa ketika, turunlah ayat al-Quran daripada Surah an-Nur ayat 11-19 yang membebaskan Aishah RA daripada segala tuduhan palsu yang dilemparkan kepadanya lantas bertahmidlah Ummul Mukminin atas berita gembira tersebut.

Inilah bukti bahayanya berita palsu apabila tersebar kepada orang lain. Perkara ini akan memburukkan keadaan dan akan menyakiti orang lain. Jika nilai integriti ini tidak disemai dari sekarang, maka akan lebih banyak berita-berita palsu yang disebar tanpa diselidik asal-usulnya.

Dalam buku Sulalatus Salatin juga ada bercerita bagaimana akibat berita palsu ini akhirnya mampu menjatuhkan sebuah tamadun yang agung suatu ketika dahulu.

Tun Seri Lanang menukilkan dalam Sulalatus Salatin bahawa antara punca kekalahan Melaka kepada Portugis ialah apabila Sultan membunuh Bendahara yang berwibawa tanpa usul periksa berita yang didengarnya itu.

Setelah daripada pembunuhan itu, barulah Sultan sedar bahawa Si Kitul dan Raja Mandaliarlah yang telah menyebarkan fitnah dan khianat kepada raja dan Melaka.

Kita dapat lihat bagaimana kesan fitnah dan berita palsu akibat hilangnya integriti dalam diri seseorang itu telah mengakibatkan jatuhnya sebuah kerajaan yang besar dan dikenali juga digeruni kawan dan lawan.

Ini tidak lain adalah kerana nilai integriti yang telah lenyap lantas menghancurkan sebuah kemerdekaan yang setiap daripada kita idamkan.

Oleh kerana itu, Nabi Muhammad SAW mengajar kita supaya berbicara perkara yang baik atau diam.

Daripada Abu Hurairah RA bahawa Rasulullah SAW bersabda:

مَنْ كَانَ يُؤْمِنُ بِاللَّهِ وَالْيَوْمِ اْلآخِرِ فَليَقُلْ خَيْرًا أَوْ لِيَصْمُت

“Barang siapa yang beriman kepada Allah dan hari akhirat, maka hendaklah ia berkata baik atau hendaklah ia diam.” (Muslim no. 47)

Inilah yang kita perlu semai dalam diri setiap masyarakat kita tidak kira agama mahupun bangsa supaya sentiasa berkata perkara yang baik dan jika tidak tahu atau malas mencari kebenaran, lebih baik untuk kita berdiam diri.

Ini kerana, jika kita bercakap semua perkara yang kita tidak pasti ataupun kita pakar, akan mengeruhkan lagi keadaan. Ini sudah pasti bertentangan dengan syariat Islam.

Maka tidak boleh tidak, kita perlu didik masyarakat kita untuk sentiasa mempunyai nilai integriti dalam aspek penyebaran berita mahupun aspek amanah, jujur dan lain-lain.

Kita percaya jika semua rakyat Malaysia mempunyai nilai integriti yang tinggi, kita mampu menjadikan negara yang kita cintai ini, Malaysia menjadi negara yang maju dari segi fizikal dan rohaninya dan akhirnya membawa keamanan kepada seluruh manusia.

Irham MasiriAktivis Belia Harmoni UMPenyelidik di Strategic Research Team of Harmoni

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Anggota DERU 6 dan 7 paling ramai termasuk doktor, mahasiswa

Misi DERU 6 yang bertolak dari Taman Melawati pada jumaat malam lepas disertai 39 sukarelawan yang terdiri daripada ahli JIM dan IKRAM. Misi tersebut turut disertai ahli Kelab Rakan Siswa Islah Malaysia (Karisma) dan juga orang ramai yang bukan dari kalangan ahli JIM dan IKRAM.

Menurut ketua misi, Syed Zakaria, “Misi kali ini turut disertai oleh sukarelawan mahasiswa dari KARISMA dan juga orang ramai yang berminat untuk turut serta setelah mendapat maklumat melalui sebuah rancangan televisyen swasta.”

Menurut beliau juga, misi kali ini merupakan penghantaran teramai daripada siri misi DERU JIM-IKRAM Pusat.

“Kami bertolak dari Taman Melawati pada jam 11.30 malam dan tiba sekitar jam 6.15 pagi. Misi bantuan kali ini akan memberi fokus di kawasan Jitra,” tambahnya lagi.

Sementara itu, pasukan misi DERU 7 yang dianggotai 3 orang doktor dari IKRAM Health dan 35 sukarelawan mahasiswa Kolej Universiti Sains Perubatan Cyberjaya (CUCMS) telah bertolah pada petang Sabtu lepas dan kumpulan misi ini lebih memfokuskan kerja-kerja pembersihan sebuah sekolah di Jitra.

Presiden IKRAM Health, Dr Saiful Azmi yang turut menyertai misi ini menyatakan bahawa pada tempoh ini, mangsa banjir lebih memerlukan sumbangan dalam bentuk kewangan.

“Usaha pembersihan di kawasan banjir telah banyak dilakukan oleh sukarelawan sebelum ini dan tidak banyak kerja pembersihan yang perlu dilakukan buat masa ini. Dalam tempoh ini, mereka lebih memerlukan bantuan kewangan untuk membina kembali kehidupan,” jelasnya.

Misi DERU JIM-IKRAM ini dilaksanakan khusus untuk membantu mangsa banjir di kawasan utara baru-baru ini. Misi ini dikelolakan oleh Pertubuhan IKRAM Malaysia (IKRAM) dan Pertubuhan Jamaah Islah Malaysia (JIM).


Gantt Chart mudahkan pengurusan program

“Ini bagi memudahkan kakitangan IKRAM menyusun pelaksanaan kerja yang terlibat dalam menjayakan sesuatu projek atau majlis,” kata Ketua Pegawai Operasinya, Haji Nordin Shafie.

Beliau yang juga penyampai kursus tersebut berkata, Gantt Chart ini akan digunakan ketika merancang dan melaksanakan program-program Ibu Pejabat IKRAM terutamanya Perhimpunan Tahunan IKRAM (PTI) nanti.

“Kita akan menggunakan konsep ini untuk menyiapkan tugasan PTI.”

Pada awalnya, beliau telah mengetengahkan konsep Mind Mapping kepada para peserta.

“Mind Mapping berjaya memahamkan saya tentang tugas-tugas orang lain seperti tugas logistik di bawah kendalian En. Hasbullah Ismail, begitu juga yang lain,” kata pereka grafik, Nur Syazwani Ab. Wahid yang teruja mengikutinya.

Peserta turut didedahkan dengan contoh Gantt Chart dalam program yang lepas iaitu Perhimpunan Ahli Teras (PAT).

“Bagi saya, dengan menggunakan Gantt Chart ini membuatkan tugasan kerja lebih terurus, tersusun lagi sistematik,” ujar DJ Harmoni Nasional FM, Hanis Shaharuddin.

Bagi Penolong Pengurus IKRAMedia, Mohammad Hafizuddin Abdul Mukti pula, beliau menganggap kursus sebegini sebagai ulang kaji untuk diaplikasikan dalam  pengurusan mana-mana program yang dianjurkan supaya lebih lancar.

Dalam kursus ini, peserta telah dibahagikan kepada lima kumpulan bagi menyiapkan mind mapping yang membincangkan mengenai tugas-tugas Jawatankuasa Logistik, Jemputan, Media, Promosi dan Peserta.

Para peserta seterusnya menterjemahkan mind mapping tersebut kepada Gantt Chart dan meletakkan tarikh sasaran mula dan akhirnya sesuatu tugas dengan lebih terperinci.

“Semoga ilmu yang diperolehi daripada kursus ini dapat dimanfaatkan dalam kehidupan seharian dan dalam melaksanakan tugasan kerja,” kata Eksekutif Pentadbiran dan Sumber Manusia, Izzan Nasuha Amran.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Gagal kuasai 3M: Cabaran pendidikan anak-anak

Sesi persekolahan 2021 akan melabuhkan tirainya yang berakhir Khamis dan Jumaat ini bagi sebahagian negeri yang lainnya. Para pelajar tentunya berasa seronok kerana cuti persekolahan bakal bermula.

Tidak terkecuali, para pendidik turut merasakan kegembiraan itu. Namun, tidak semuanya apatah lagi ibu bapa.

Ia adalah satu cabaran besar memandangkan anak-anak akan ada di rumah, sedangkan mereka perlu keluar bekerja.

Realitinya bukan itu sahaja yang menjadi kegusaran para ibu bapa. Apa tidaknya, walaupun anaknya bakal atau sudah naik darjah 2, tetapi masih ada yang belum menguasai 3M iaitu membaca, menulis dan mengira.

Alasan yang ketara yang dirasakan serata dunia adalah disebabkan pandemik yang melanda.

Pada Disember 2021 sebagaimana dilaporkan media, sebanyak 20 peratus daripada 131,281 murid tahap satu di negeri Johor didapati gagal menguasai kemahiran 3M.

Itu baru saja di negeri Johor. Bagaimana di negeri lain?

Sebagaimana kata Pengarah Pendidikan di Yayasan Pendidikan Khalifah, Ustaz Hasrizal Abd Jamil, tiada sistem pendidikan yang terbaik sebenarnya.

“Sebab sistem pendidikan bukan bahan pertandingan. Walaupun Programme International Student Assessment (PISA) kata sistem Finland bagus, Finland buat sistem bukan kerana  PISA.”

Akan tetapi ujarnya, mereka buat apa yang betul berdasarkan ilmu untuk semua rakyatnya.

“Polisi kerajaan ialah sekolah terbaik hendaklah sekolah paling dekat dengan rumah. Semua sekolah sama beruntung, sama lengkap, kampung atau bandar.”

Jadi bagaimana sebenarnya sistem pendidikan di negara ini? Mampukah ia mengembalikan pelajar-pelajar agar dapat menguasai 3M itu setelah naik ke darjah 2 dan seterusnya nanti?

Hasrizal yang juga seorang pendidik, penyokong pendidikan berpusatkan kanak-kanak, keibubapaan dan dasar domestik berkata, jangan tiru kurikulum Finland, tapi tirulah cara Finland buat kerja.

“(Caranya) iaitu VIP dalam sistem pendidikan Finland ialah murid-murid dan keperluan mereka, bukannya menteri, pengarah-pengarah, orang politik dan bisnes,” tegasnya.

Beliau berkata, dari menteri sampailah guru dan kakitangan sokongan sekolah, semuanya bekerja untuk membantu murid belajar dan berjaya.

“Bukan sekolah berjaya, pengetua berjaya, orang politik berjaya atau orang bisnes beruntung.”

Selain itu, Hasrizal menyatakan agar perlu diubah cara berfikir tentang pendidikan bahawa ia berkhidmat untuk apa dan siapa.

Apabila memperkatakan tentang kewajipan anak untuk mendapat pendidikan, ditegaskan bahawa ia adalah salah satu hak asasinya sebagai seorang manusia. Ia mula belajar dari saat dilahirkan dengan memberinya penjagaan khas, sehingga ke peringkat pendidikan yang berbeza.

Pendidikan adalah salah satu hak asasi kanak-kanak yang termaktub dalam Konvensyen Mengenai Hak Kanak-kanak yang ditubuhkan oleh Jawatankuasa Hak Asasi Manusia Pertubuhan Bangsa-Bangsa Bersatu (PBB), dan ia adalah asas seperti hak untuk mendapatkan makanan dan penjagaan kanak-kanak yang selesa.

Kanak-kanak itu dilayan dengan sebaiknya, sebagaimana Piagam PBB menyatakan, sejak lahir sehingga umur 18 tahun.

Pada peringkat itu, kanak-kanak hendaklah mendapat pendidikan yang baik dan negara tempat ia tinggal menjamin mereka mendapat tempat yang baik di sekolah.

Hak ini dijamin sehingga kanak-kanak itu mampu belajar membaca dan menulis serta memperoleh pendidikan asas yang melayakkannya untuk mendaftar di sekolah menengah seterusnya ke peringkat menengah.

Antara hak yang paling penting yang ditekankan oleh konvensyen antarabangsa ialah mewajibkan pendidikan rendah dan tersedia secara percuma kepada semua, menggalakkan pembangunan pelbagai bentuk pendidikan menengah, sama ada am atau vokasional, menjadikannya tersedia dan menyediakannya kepada semua kanak-kanak, dan mengambil langkah yang sewajarnya seperti memperkenalkan pendidikan percuma dan menyediakan bantuan kewangan apabila diperlukan.

Mengambil langkah untuk menggalakkan kehadiran ke sekolah dan mengurangkan kadar keciciran, maka adalah perlu untuk memastikan sistem di sekolah diuruskan secara konsisten dengan keperluan kemanusiaan kanak-kanak, yang juga pelajar.

Hak untuk mendapat pendidikan dianggap sebagai salah satu hak terpenting yang sebagaimana sabda Nabi Muhammad SAW, yang ditegaskan oleh Allah SWT dalam kitabnya.

Ibnu al-Qayyim rahimahullah berkata dalam kitabnya Tuhfat al-Mawdud:

“Sesiapa yang mengabaikan didikan anaknya yang memberi manfaat kepadanya dan meninggalkannya dengan sia-sia, sesungguhnya dia telah berbuat jahat kepadanya, bapa-bapa mereka sudah tua, dan betapa banyaknya seorang bapa yang merampas kebaikan dunia dan akhirat anaknya serta mendedahkannya kepada kebinasaan dunia dan akhirat.”

Selain itu, beberapa negara menjamin hak kanak-kanak kurang upaya untuk mendapat akses penuh kepada pendidikan seperti kanak-kanak lain, dan terdapat Piagam UNESCO yang menekankan perkara ini.

Berkemungkinan besar, orang kurang upaya tidak mendaftar di sekolah atau telah meninggalkan sekolah sebelum menamatkan pendidikan rendah atau menengah.

Perkara 24 Konvensyen PBB mengenai Hak Orang Kurang Upaya menyatakan bahawa setiap negara perlu mengambil langkah untuk memastikan bahawa orang kurang upaya mempunyai akses kepada pendidikan asas.

Begitu juga di peringkat menengah yang bersifat inklusif dan percuma atas dasar sama rata dengan orang lain dalam masyarakat di mana mereka tinggal.

Memandangkan UNESCO mengikuti pendekatan berasaskan hak, ia menggalakkan pembangunan dan pelaksanaan dasar, program dan amalan pendidikan inklusif untuk memastikan peluang pendidikan yang sama untuk orang kurang upaya.

Justeru, ibu bapa perlulah melunasi tanggungjawab mereka dengan mendidiknya dan memberikannya tempat pendidikan yang baik bagi anak-anak mereka mendapatkan pengetahuan.

Dalam pada itu, ibu bapa dan keluarga mempunyai peranan yang besar dengan membenarkan mereka menyatakan pendapat mereka dalam proses mengubah kurikulum serta menilainya mengikut kesesuaian.

Pihak kerajaan seharusnya menggalakkan mereka berbuat demikian, kerana ini amat penting untuk meningkatkan keperibadian anak-anak mereka ke arah yang lebih baik.

Seorang bapa yang memahami boleh menyokong anaknya dan memberinya keyakinan diri, menjadikannya bergerak maju ke hadapan dalam kehidupan sepenuhnya tanpa rasa takut atau ragu-ragu.

Tanpa ilmu, seseorang itu tiada hala tuju dan sesat, bergantung kepada orang lain untuk membawa manfaatnya dan menjauhkan apa yang memudaratkan dirinya.

Sebagaimana antara surah awal yang diturunkan pembukaannya dengan bahagian dalam al-Quran ialah Surah al-Qalam, Allah SWT berfirman:

“Dan demi qalam (pena) dan apa yang mereka tulis.”

Perintah membaca itu menunjukkan wajibnya, dan bersumpah dengan qalam, adalah tanda kemuliaan, keagungan dan kepentingan ilmu. Bukan itu sahaja, Islam menggesa ilmu dan belajar serta memerintahkannya sejak awal al-Quran diturunkan.

Oleh itu, apabila guru-guru dan keluarga bertemu, mereka mencapai keharmonian psikologi dan sosial untuk kanak-kanak itu dan memberikannya hak untuk mendapat pendidikan.

Jadi, bagaimana sebenarnya sistem pendidikan di negara ini? Mampukah ia mengembalikan murid-murid agar dapat menguasai 3M itu setelah naik ke darjah 2 dan seterusnya nanti?

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ramadan: Bukan sekadar menahan lapar dahaga

Memasuki bulan Ramadan, adalah sesuatu yang bermakna dan berharga bagi seluruh umat Islam.

Baik yang berada di utara ataupun di selatan, sebelah timur mahupun di sebelah barat, seluruh umat Islam pasti akan melahirkan rasa gembira, syukur dan seronok dengan kedatangan bulan yang penuh kemuliaan ini.

Satu sudut yang lain, barangkali ada juga sebahagian besar sahabat handai, rakan taulan ataupun jiran tetangga yang bukan beragama Islam pasti tertanya-tanya dan kehairanan melihat keghairahan orang Islam menyambut puasa walhal ibadah puasa, dilarang sama sekali daripada perbuatan makan dan minum di siang hari.

Mungkin juga timbul persoalan apakah Tuhan itu kejam sehingga perlu menyekat orang Islam daripada makan dan minum.

Terlebih dahulu kita harus ketahui bahawa ibadah puasa bukanlah perkara baharu dalam kehidupan. Sama ada orang itu Islam ataupun tidak, ia bukanlah ibadah baru dalam kehidupan beragama.

Sebelum ini, mereka yang mendahului kita juga pernah berpuasa menahan lapar dan dahaga. Bahkan dalam beberapa ajaran agama lain seperti Hindu, Buddha, Kristian, terkandung dalamnya perintah berpuasa.

Hal ini seperti yang disebut oleh Allah SWT dalam Surah al-Baqarah ayat 183 yang bermaksud:

“Wahai orang-orang yang beriman, diwajibkan ke atas kamu berpuasa sebagaimana diwajibkan ke atas orang-orang yang terdahulu daripada kamu, mudah-mudahan kamu menjadi orang-orang yang bertakwa.”

Berdasarkan ayat ini, jelas menceritakan kepada kita bahawa ibadah puasa bukanlah suatu yang baharu bahkan telah menjadi amalan dan ibadah orang dahulu lagi. Maka, tidak hairanlah jika selain Islam, terdapat juga agama-agama lain yang mensyariatkan puasa mengikut aturan agama masing-masing.

Apabila ditanya, apakah yang membuatkan orang Islam kuat dan mampu menahan lapar dan dahaga di siang hari, sedangkan makan dan minum itu satu keperluan untuk hidup?

Jawapan pertamanya adalah kerana keimanan dan ketakwaan yang menjadikan orang Islam kuat dan mampu menahan lapar dan dahaga.

Bagi orang Islam, ibadah puasa bukanlah kerana semata-mata untuk menahan diri daripada makan dan minum di siang hari, sebaliknya ia lambang ketaatan orang Islam mematuhi arahan Tuhan yang lebih mengetahui apa yang terbaik bagi hamba-Nya.

Untuk itu, apa sahaja titah perintah Allah Azzawajalla, orang Islam taat dan patuh akannya kerana keimanan dan ketakwaannya kepada Tuhan yang Maha Pencipta.

Sekiranya berpuasa hanya sekadar menahan makan dan minum, semua orang boleh melakukannya, tetapi bezanya, keimanan dan ketakwaan seseorang terhadap Allah SWT.

Maka apa sahaja tawaran dan ganjaran pahala yang telah dijanjikan oleh Allah pada bulan Ramadan, orang Islam akan menuruti jalan tersebut dengan berpuasa bersungguh-sungguh dan penuh beriman.

Sepertimana yang disebutkan oleh baginda Nabi SAW dalam sebuah hadis riwayat Bukhari dan Muslim, sabda Nabi SAW yang bermaksud:

“Sesiapa yang berpuasa pada bulan Ramadan dengan penuh keimanan dan mengharapkan pahala (ihtisaba), diampuni dosa-dosanya yang telah lalu.”

Menurut Imam al-Hafiz Ibn Hajar al-Asqalani, maksud keimanan di situ ialah keyakinan dirinya akan soal syariat kewajiban berpuasa padanya dan ‘ihtisaba’ bermaksud meminta pahala daripada Allah Azzawajalla.

Sementara itu, Imam Khattabi pula berpandangan ‘ihtisab’ itu adalah ‘azimah, iaitu dia berpuasa dengan berharap pahalanya dengan memperhatikan kebaikan bagi dirinya tanpa memberatkan pada puasanya dan tidak pula memanjangkan hari-harinya.

Pada bulan Ramadan, tidaklah sekadar untuk orang Islam menahan lapar dan dahaga di siang hari semata-mata, sebaliknya Ramadan dimuliakan oleh Allah SWT kerana pada bulan inilah diturunkan al-Quran yang berisi panduan kehidupan untuk seluruh makhluk yang bergelar insan.

Hal ini seperti firman-Nya dalam Surah al-Baqarah ayat 185 yang bermaksud:

“Bulan Ramadan yang padanya diturunkan al-Quran, menjadi petunjuk bagi sekalian manusia, dan menjadi keterangan-keterangan yang menjelaskan petunjuk dan (menjelaskan) perbezaan antara yang benar dan yang salah…”

Ramadan juga adalah bulan untuk melatih manusia menjadi hamba yang lebih bertakwa kepada-Nya dengan memperbanyakkan amalan soleh menurut panduan wahyu al-Quran dan Sunnah serta mengikhlaskan diri kerana Allah.

Barangkali di luar bulan Ramadan, sering kali kita bercakap dusta, berbicara hal-hal yang tidak elok, maka Ramadan menjadi pusat melatih diri manusia meninggalkan perkara yang sia-sia.

Sabda Nabi SAW dalam sebuah hadis riwayat Bukhari yang bermaksud:

“Sesiapa yang tidak meninggalkan perkataan keji (dusta) serta mengamalkannya, maka Allah tidak berhajat orang itu meninggalkan makan dan minumnya (puasa).”

Dalam hadis yang lain, daripada Abu Hurairah RA, Nabi SAW bersabda yang bermaksud:

“Puasa bukanlah hanya menahan diri daripada makan dan minum sahaja, akan tetapi puasa adalah dengan menahan diri daripada perkataan yang melalaikan dan lucah.” (Al-Targhib wa al-Tarhib)

Demikianlah beberapa tujuan sebenar pensyariatan ibadah puasa pada bulan Ramadan yang mungkin dianggap sekadar menahan makan dan minum sahaja.

Sebaliknya lebih besar dan lebih utama daripada itu ialah nilai keimanan dan ketakwaan, kepatuhan dan ketaatan diri sebagai hamba-Nya yang telah menciptakan kita.

Akhirnya, destinasi ibadah puasa pada bulan Ramadan ini ialah menuju ke arah menjadi hamba-Nya yang lebih bertakwa, tidak sekadar berlapar dan dahaga.

Sebuah hadis riwayat Ibnu Majah, sabda Nabi SAW yang bermaksud:

“Boleh jadi orang yang berpuasa itu tidak mendapat apa-apa daripada puasanya melainkan lapar dan boleh jadi orang yang berqiam itu tidak dapat apa-apa daripada qiamnya melainkan hanya berjaga malam.”

Oleh itu, bulan Ramadan bukan semata-mata bulan umat Islam menahan lapar dan dahaga, bahkan sebaliknya menjadi medan bertempur melatih diri menjadi hamba Allah yang lebih bertakwa kepada-Nya. Semoga Allah mengampuni kita semua.

Muhammad Faidhi Azis
Pegawai Masjid dan Guru Takmir JAIPs

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pandemic management and impact on target groups and the vulnerable

MPF, IKRAM and MyPJ are member organisatons of Gabungan Bertindak Malaysia (GBM), a coalition of 27 civil society organisations, while UID-Sejahtera is GBM’s Special Purposed Vehicle for engagement on issue of national unity and societal wellbeing.

The webinar was moderated by Dr Aliyyah Khuzaini and the speakers were:

1. Dr Musa Nordin – Consultant Paediatrician and Neonatologist, Clinical Professor of Paediatrics, KPJ University College

2. Dr Khor Swee Kheng – Specialist in Health Systems Policies and Global Health

3. Prof Tan Maw Pin – Professor of Geriatric Medicine, University of Malaya

One focus of discussion during the webinar was on the public-private partnership between public and private hospitals on handling cases of Covid-19. It was suggested that the government should hold a dialogue with private hospitals, with an aim to optimise safety and quality of care. One way in which private hospital could help is to recruit them to manage non-covid patients, including those in intensive care.

It was also suggested that there should be dedicate hospitals purely for covid-19 rather than having hybrid hospitals which runs the risks of increasing Coivd-19 cases. Effort then could be made to decongest the non-covid patients from these covid-19 hospitals to other non-covid public and private hospitals. In this way, the Covid-19 hospitals will have room and capacity to manage the cases more efficiently.

On vaccine, it was pointed out that the government should roll out a plan detailing logistics of vaccinating the population. Priority should be given to the most vulnerable section of the population – elderly people in care homes who have the highest risk of mortality and front liners who have the highest risk of contracting the infection.

As regards the Movement Control Order (MCO), it was suggested that it should be used to buy time rather than a repeated solution. It is not realistic to expect people to be locked down for a long time, and it is also detrimental to their physical and mental health.

It should also be targeted rather than uniformly decided. There should be a list a set of Key Performance Indicators that measure the success of MCO, as a benchmark as to when MCO may be lifted. The data from MySejahtera could be used to inform the decision on lifting the MCO.

Another focus of webinar was concern for mental health. It was agreed that mental health should be a priority in this pandemic in view of its significant effect on individuals and the community. A collective effort to combat its effects must be carried out. One suggestion was to open public parks and outdoor recreation areas as there is little evidence to suggest spread in open air spaces and it is beneficial for mental and physical health of people.

We should also show appreciation to front liners who have been working tirelessly throughout the pandemic. Efforts could be made to lessen their burden, including implementing task shifting, by training non-medical personnel to carry out specific tasks to reduce the burden and workload of skilled personnel. For example, teachers could be trained to do contact tracing.

The above are recommendations that are practical and viable to be implemented and carried immediately for the good of the people, community and wider society. We sincerely hope the government and Kementerian Kesihatan Malaysia will take cognizance of such recommendations and take onboard the ideas from the webinar to be implemented accordingly.

For and on behalf of Co-Organisers
Eugene Yapp
National Unity Programme Director,
UID-Sejahtera
23 January 2021
*Webinar at FB: http://bit.ly/manage-covid

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tindakan Tegas Henti Eksploitasi Isu Agama, Kaum

IPOH – Sultan Perak, Sultan Nazrin Muizzuddin Shah bertitah, tindakan tegas dan segera wajib diambil bagi menghentikan aktiviti mana-mana pihak yang meracuni fikiran dan membakar emosi rakyat dengan mengeksploitasi isu agama serta kaum melalui pandangan ekstrem.

“Pandangan ekstrem berunsur kaum dan agama berbentuk hasutan yang boleh menyemaikan rasa benci serta berpotensi mencetuskan permusuhan sesama warga wajib dihentikan.”

Titah baginda, segala bentuk ancaman dan cabaran yang boleh mencetus pertelingkahan antara kaum, agama dan ideologi politik hendaklah diuruskan dengan berhikmah dan bijaksana, agar penyelesaian jangka panjang berjaya diolah dan dicapai.

“Bumi ini tidak boleh dibenarkan untuk disemai dengan rumpai-rumpai beracun yang boleh membunuh pohon perpaduan. Langit di negeri ini jangan sama sekali dibenarkan untuk diselubungi awan-awan berasid (acidic) yang akan menghujani bumi dengan fahaman ekstremis berlandaskan perkauman dan berpaksikan agama,” titah baginda.

Sultan Nazrin bertitah demikian pada Istiadat Pembukaan Rasmi Tahun Pertama Dewan Negeri Perak ke-15 di Dewan Negeri, Bangunan Perak Darul Ridzuan pada Selasa.

Baginda bertitah, kerukunan perhubungan kaum yang diasaskan sejak era pramerdeka dan terus dipupuk sepanjang era pasca merdeka, tidak boleh diperjudikan.

“Banyak negara di dunia berakhir dengan perang saudara kerana rakyatnya memilih untuk berbalah, bertelagah, bersengketa dan berkonfrontasi atas faktor-faktor perbezaan kasta, kaum, warna kulit dan agama.”

“Jika kita mahu memperbesarkan perbezaan, kita sebenarnya memilih membina tembok pemisah untuk tidak memungkinkan terbinanya masyarakat yang bersatu, menerima dan meraikan perbezaan dan menghormati realiti kepelbagaian.”

Justeru, setiap individu berperanan memastikan hubungan harmoni antara kaum terus disuburkan dan persefahaman antara pengikut pelbagai agama terus dipupuk.

“Corak kepimpinan Rasulullah SAW sewaktu memimpin masyarakat pelbagai bangsa dan berlainan agama di Madinah, perlu dijadikan tauladan.”

Ia juga termasuk hikmah tersirat di sebalik Perjanjian Hudaibiyah yang membuka jalan kepada pembebasan Tanah Suci Makkah dan penyatuan perhubungan orang Islam dengan kabilah Arab lain yang membolehkan masyarakat hidup aman damai.

“Islam hendaklah dilihat sifatnya sebagai rahmat bagi keseluruhan alam dengan pegangan teguh kepada prinsip keadilan sejagat, menyeru kepada keamanan dan mempelopori kedamaian.”

Titah baginda lagi, persefahaman dan hubungan harmoni antara kaum adalah faktor penentu untuk menjamin suasana hidup bernegara dan bernegeri yang aman serta harmoni.

“Oleh itu, setiap individu berperanan memastikan hubungan harmoni antara kaum terus disuburkan dan persefahaman antara pengikut pelbagai agama terus dipupuk.”


Konvoi ‘Miles of Smiles’: Kenyataan Bersama Viva Palestina Malaysia dan Aqsa Syarif

Program lima hari yang dirancang oleh MoS dan disertai oleh VPM dan Aqsa Syarif termasuklah pertemuan dengan Perdana Menteri Ismail Haniyeh dan mengambil bahagian dalam “Save Palestine Forum” (Forum Selamatkan Palestin), di mana penilaian keperluan dibentangkan oleh pegawai-pegawai dari pelbagai Kementerian, diikuti dengan sesi soal jawab yang sangat bermanfaat.

VPM dan Aqsa Syarif juga telah merancang untuk mengadakan lawatan untuk mendapatkan maklumat dan perkembangan terkini projek-projek mereka yang dilaksanakan di Gaza, di samping menyalurkan dana berjumlah hampir RM1 juta kepada rakyat Gaza yang dikenakan sekatan dan kepungan.

Walau bagaimanapun kami merasa terkejut apabila mendapat tahu dua (2) orang wakil dari Aman Palestin telah membuat dakwaan di dalam media sosial, bahawa mereka adalah ketua rasmi delegasi dari Malaysia. Ramai anggota konvoi, ketua-ketua organisasi kebajikan tempatan dan ahli-ahli Parlimen Gaza kebingungan dan sudah semestinya merasa jengkel dengan dakwaan tersebut. Ini mengambil kira VPM dan Aqsa Syarif merupakan kumpulan terbesar iaitu 11 dari 13 kontingen Malaysia dan dengan sumbangan rakyat Malaysia, mereka dapat membawa nilai bantuan kemanusiaan mencecah RM1juta untuk rakyat Gaza.

Dr Muhammad Shehab, Ahli Parlimen Gaza,  yang pernah menjadi tetamu VPM dan Aqsa Syarif di Malaysia awal tahun ini dan yang bertanggungjawab atas urusan bantuan kemanusiaan daripada Malaysia, telah memaklumkan di Parlimen Gaza tentang kekeliruan ini dan mengesyorkan langkah pembetulan yang sewajar dan dengan kadar segera. Badan legislatif Gaza dalam persidangan Parlimennya pada 12 Jun 2012 tanpa bertangguh telah membentuk satu jawatankuasa bagi menyiasat insiden ini.

VPM dan Aqsa Syarif bertekad akan memberi tumpuan penuh terhadap misi untuk menyerahkan bantuan bernilai RM1 juta kepada penduduk Gaza yang terkepung melalui MoS13. Kami tidak akan terganggu dengan tindakan tidak beretika beberapa orang individu dari sebuah NGO Malaysia yang nampaknya tanpa segan silu telah mengambil kesempatan di atas kesungguhan NGO-NGO lain.

Kebenaran akan sentiasa terserlah. Allah SWT berfirman di dalam Surah Ar-Radd ayat 17:

“Demikianlah Allah memberi misal perbandingan tentang perkara yang benar dan yang salah. Adapun buih itu maka akan hilang lenyaplah ia hanyut terbuang, manakala benda-benda yang berfaedah kepada manusia maka ia tetap tinggal di bumi. Demikianlah Allah menerangkan misal-misal perbandingan.”

Dato’ Dr Musa Mohd Nordin Pengerusi VPM

Dr. Hafidzi Mohd Noor Pengerusi Ahli Lembaga Pemegang Amanah Aqsa Syarif

*Maklumat tambahan tentang projek dan jumlah wang yang terlibat adalah seperti berikut:

125 lampu solar = RM8,600 3,000 lampu solar = RM51,000 384 mentol lampu solar = RM10,000 40 Al Quran Braille = RM9,600 70 kerusi roda = RM17,000 35 crutches = RM3,800 Ubat-ubatan – RM45,000 5 Projektor LCD = RM10,000 2 Kamera = RM2,000 3 Komputers Riba = RM7,500 Buku-buku, buku warna untuk kanak-kanak, cokelat = RM11,500 Membaik pulih 11 sekolah = RM200,000 Institiut Wanita = RM15,000 Projek Micro-Kredit dan Projek lain = RM45,000 Taaj al Wakar  (Kem musim panas Hafidz )  = RM140,000 Projek Perladangan = RM60,000 Projek Musola sekolah = RM19,000 Peluang kerja untuk OKU = RM72,000 Pusat Komuniti wanita Darul Quran = RM200,000 Anggaran sumbangan dari VPM dan AQSA SYARIF untuk GAZA  dalam MoS13 = RM927,000

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kanada Haramkan Pembuatan, Import Plastik Sekali Guna

Kerajaan Kanada mengumumkan bahawa ia akan mengharamkan pembuatan dan pengimportan beberapa jenis plastik sekali guna ‘yang memudaratkan’, dengan beberapa peraturan baharu dikuatkuasakan pada bulan Disember ini.

Peraturan baharu itu yang diumumkan pada Isnin lalu akan melibatkan beg membeli-belah, perkakasan, produk perkhidmatan makanan dengan plastik yang sukar dikitar semula, pembawa bekas minuman, batang pengacau dan penyedut minuman dengan beberapa pengecualian, umum kerajaan itu dalam satu kenyataan.

“Kerajaan kita bersedia untuk mengurangkan pencemaran plastik. Itulah sebabnya hari ini kita mengumumkan bahawa kerajaan kita sedang menunaikan komitmennya untuk mengharamkan plastik sekali guna yang memudaratkan,” kata Menteri Alam Sekitar Kanada, Steven Guilbeault dalam satu sidang akhbar.

“Ini adalah langkah bersejarah ke arah mengatasi pencemaran plastik dan memastikan komuniti, tanah dan lautan kita bersih.”

Penjualan barang-barang tersebut akan dilarang mulai Disember 2023, tempoh tambahan yang bertujuan untuk memberi masa kepada perniagaan-perniagaan untuk menyesuaikan diri dengan perubahan dan menghentikan bekalan sedia ada mereka.

Berita Al Jazeera melaporkan, kerajaan Kanada juga akan mengharamkan eksport enam jenis plastik menjelang akhir 2025.

Kerajaan itu menyenaraikan plastik sebagai toksik di bawah Akta Perlindungan Alam Sekitar Kanada tahun lepas, yang membuka jalan kepada peraturan untuk mengharamkan sebahagiannya.

Bagaimanapun, sebuah konsortium pengeluar plastik menyaman kerajaan berhubung penggunaan panggilan toksik dalam satu kes yang dijangka dibicarakan pada akhir tahun ini.

Kanada menggunakan 15 bilion beg plastik membeli-belah setiap tahun dan 16 juta straw setiap hari, kata kerajaan tersebut.

Laporan terbaru PBB mengatakan bahawa penggunaan plastik global dijangka meningkat tiga kali ganda menjelang 2060, dan pengeluaran tahunan plastik berasaskan bahan api fosil dijangka mencecah lebih 1.2 bilion tan menjelang tahun yang sama.

Sisa yang dihasilkan pada tahap pengeluaran sedemikian akan menjadi lebih daripada 1 bilion tan setahun.

Laporan tersebut telah mengundang kebimbangan yang semakin meningkat di seluruh dunia mengenai kelaziman penggunaan plastik dan masalah yang ditimbulkannya terhadap pencemaran dan alam sekitar.

Dalam 70 tahun yang lalu, dunia telah menghasilkan kira-kira 8.3 bilion tan plastik, 60 peratus daripadanya telah dibuang di tapak pelupusan sampah, lautan dan sungai, atau dibakar.

Beberapa kumpulan sektor pembuatan di Kanada sebelum ini menyatakan bantahan mereka terhadap peraturan yang dicadangkan, walaupun kerajaan berjanji untuk memberi masa kepada perniagaan-perniagaan untuk menyesuaikan diri.

Kumpulan konservatif seperti Institut Ekonomi Montreal (MEI) berkata bahawa peraturan itu membahayakan ‘inovasi yang berpotensi’ dalam industri plastik dan “akan menjejaskan ekonomi tanpa sebarang jaminan untuk membantu alam sekitar.”

Sekurang-kurangnya enam peratus daripada pembiayaan MEI datang daripada industri minyak dan gas.

Kerajaan Kanada berkata bahawa ia “berunding secara meluas untuk mendapatkan input bagi memaklumkan pembangunan peraturan yang dicadangkan, dan mendengar bahawa perniagaan-perniagaan tersebut memerlukan panduan untuk beralih kepada produk dan sistem alternatif yang tersedia.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Keluarga asnaf terima bantuan komputer riba

Program ini diadakan dengan kerjasama  Yayasan Ikram Malaysia, IKRAM Kawasan Shah Alam serta Persatuan Wanita PPR Hicom (PERWACOM) melalui sumbangan orang ramai kepada Yayasan Ikram Malaysia.

Ketua Pegawai Eksekutif Yayasan Ikram Malaysia, Tn Kamsani Nasir dalam ucapan pembukaannya berkata, asas sesebuah pembangunan negara bermula dengan pendidikan pada awal usia dan beliau berharap agar bantuan ini dapat membantu pelajar-pelajar yang memerlukan.

“Saya juga berharap ibu bapa dapat memastikan apa yang disumbangkan ini memberi manfaat serta diuruskan dengan baik,” tambahnya.

Rata-rata penerima sangat menghargai sumbangan komputer riba ini kerana ia amat membantu pembelajaran dalam talian untuk anak-anak mereka dan mengelakkan daripada keciciran.

“Terima kasih banyak kepada pihak penyumbang. Sumbangan ini sangat membantu anak-anak saya belajar dan dapat meringankan beban kami,” kata salah seorang penerima.

Menurut Kamsani, Yayasan Ikram Malaysia akan terus membantu golongan yang memerlukan secara berperingkat dan bersasar.

Turut hadir sama bagi menjayakan program ini Dr Wan Najwa Wan Zohdi dan Hj Mahmud Ibrahim mewakili pengurusan Yayasan Ikram Malaysia dan Pengerusi PERWACOM, Puan Norizan Muhammad.

Bagi mereka yang ingin menyalurkan sumbangan bagi membeli peranti untuk keluarga asnaf, sila klik pautan https://www.billplz.com/peranti.

Sumbangan juga boleh dibuat melalui akaun berikut:

YAYASAN IKRAM MALAYSIA Maybank 562142404402 Rujukan : Peranti


Bahasa Melayu wajar jadi bahasa rasmi ASEAN

Bahasa Melayu wajar diangkat sebagai bahasa rasmi ASEAN. Saya akan kemukakan hujah-hujah untuk menyokong pendirian saya.

Bahasa Melayu adalah bahasa penyatuan sejak awal lagi apabila Islam menjadi anutan di seluruh Nusantara. Ia menjadi medium penyebaran agama Islam di kepulauan yang diduduki oleh hampir 300 suku etnik yang bertutur dalam bahasa daerah masing-masing.

Kesemua teks berkaitan akidah, fekah dan tasauf menggunakan bahasa Melayu tulisan Jawi. Ulama-ulama dari Aceh sehingga Maluku menggunakan bahasa Melayu dalam penulisan mereka. Bahkan Syeikh Nuruddin ar-Raniri (berbangsa Gujerat) menulis dalam bahasa Melayu (Manuskrip asal boleh dirujuk sebagai bukti).

Bukan sahaja bahasa Melayu menjadi bahasa ilmu dan perbahasan ilmiah di Nusantara, bahkan ia diangkat menjadi bahasa perhubungan dan perdagangan antarabangsa.

Ia mencapai status sebagai lingua franca. Ia dipertuturkan di semua pelabuhan-pelabuhan di sepanjang laluan rempah di Teluk Benggala, Lautan Hindi, Laut Arab/Merah hingga laut Tengah (Mediterranean).

Ia dipertuturkan di pelabuhan pelabuhan Eropah di Venice, Genoa dan Lisbon. Bahkan hubungan persuratan diplomatik menggunakan bahasa Melayu. Antara dokumen terawal yang dapat dikesan ialah surat di antara Raja Maluku dan Portugis pada kurun ke-15 Masihi.

Bahasa Melayu turut menjadi bahasa pertuturan di sebelah timur dan sisi barat Lautan Teduh (Pasifik). Kehadiran komuniti melayu Champa, komuniti Melayu Brunei (yang dirujuk sebagai Poni di Tanah besar Cina) memperkasakan penggunaan bahasa Melayu.

Komuniti Arab dan Parsi yang telah bermastautin di sepanjang pesisir Tanah Besar Cina (Guangzhou, Hangzhou antaranya) dan berulang alik dengan pelabuhan-pelabuhan era Srivijaya (kurun ke-7 Masihi) menggunakan bahasa Melayu utk tujuan terjemahan, urusan diplomatik dan perdagangan.

Kerana itu nama asal dan sebenar Laut Cina Selatan adalah laut Melayu yang dirujuk oleh pelaut Portugis, Sepanyol, Latin dan Arab.

Dari sudut linguistik pula, bahasa Melayu adalah kelompok bahasa Austronesia dan berkongsi istilah dengan suku suku etnik sejauh Formosa (Taiwan). Lebih luas lagi dalam konteks Polinesia (Central Malayo dan Western Malayo sehingga kepulauan Hawaii dan Guam; dan Selatan Pasifik (Solomon, Fiji, New Zealand: Oceanic).

Ke arah barat pula kesan daripada penerokaan orang Melayu menyebarluaskan bahasa Melayu di Pulau Christmas dan Cocos-Keeling di Lautan Hindi, Pulau Serendib (Sri Lanka), sehingga Madagascar di timur Afrika.

Apabila berlaku kekacauan di Guangzhou pada tahun 784 Masihi, sekitar 250,000 umat Islam (Arab, Parsi dan Cina) berhijrah ke Kedah, Palembang, Terengganu, Brunei dan Patani. Apakah yang menjadi faktor tarikan kepada tempat-tempat ini?. Tempat-tempat tersebut adalah pelabuhan antarabangsa dan bahasa Melayu adalah alat komunikasinya.

Pada era penjajahan Barat, ramai para pejuang dan ulama di Nusantara dibuang ke pelbagai tanah jajahan yang jauh yang tiada persamaan bahasa, budaya dan latar belakang sejarah umpamanya di Afrika Selatan dan Surinam.

Di Afrika Selatan, lebih 1,000 ulama, pejuang atau raja diasingkan oleh Belanda. Pulau Robben menjadi pusat komuniti pelbagai suku etnik dari Nusantara. Bahasa Melayu menjadi bahasa komunikasi sehingga menjadi warisan anak cucu di Afrika Selatan.

Bahasa Melayu walaupun dalam bentuk yang sudah berubah, dari segi sebutan dan tatabahasa kekal sehingga hari ini. Istilah seperti kali (sungai) masih digunakan, termasuk tuanta (tuan) dan selamata (selamat), begitu juga mungkin di Pulau Seychelles yang menjadi destinasi pengasingan penjajah British dan Perancis (Raja Abdullah Perak diasingkan di sini).

Dominasi bahasa Melayu di rantau ini mengambil alih bahasa AustroAsiatik (Aslian) yang dipertuturkan oleh suku-suku pengasas Senoi, Semang, Negrito atau Bateq yang berkongsi akarnya dengan pelbagai suku zaman Neolitik (sekitar 10,000 tahun dahulu) di Asia Tenggara (Indo-China) dan Selatan China (Yunnan sehingga Yangtze – Proto AustroAsiatik).

Merujuk kepada perkembangan bahasa Melayu pada kurun ke-20, penggunaannya dalam majlis rasmi semakin jelas. Bukti sejarah yang jelas ialah pengalaman yang ditempa oleh SDI (Syarikat Dagang Islam) yang didirikan pada tahun 1905/6.

Kongresnya yang pertama dihadiri oleh 80 orang delegasi termasuk dari Kalimantan, Sulawesi dan Bali. Apakah bahasa yang digunakan sebagai bahasa pengantar Kongres? Jawabnya adalah bahasa Malajoe (Melayu).

Apabila Haji Omar Said Cokroaminato mengambil alih kepimpinan SI (Serikat Islam), logo SI diperkenalkan pada tahun 1917. Pada lambang hati di tengah tengah logo tertulis tiga kalimah bahasa Melayu yang ditulis dalam Jawi iaitu ‘KEMAHUAN, KEKUATAN, KEMENANGAN’.

Mungkin itulah yang mendorong seorang wartawan bertanya kepada Haji Omar Said apakah nama negara kesatuan yang diimpikan ‘Melayunesia atau Indonesia’.

Sungguhpun beliau orang Jawa dan Pulau Jawa adalah tanah kelahiran SI, namun kesatuan seluruh penduduk di Nusantara adalah intipati perjuangan dengan bahasa Melayu sebagai penyatuan tanpa mengetepikan kepelbagaian budaya suku etnik seperti yang tergambar pada 13 senjata tradisi yang mewakili seantero Nusantara.

Ia amat bertentangan dengan visi Budi Utomo yang ditubuhkan pada tahun 1908 yang jelas ditubuhkan untuk menyatu dan memperkasa suku etnik Jawa. Objektif yang meliputi seluruh Nusantara hanya termaktub bermula tahun 1930.

Orang melupakan bahawa tokoh pertama yang mengungkapkan kemerdekaan Indonesia (zelfbestuur) ialah Haji Omar Said Cokroaminato dalam kongres SI di Bandung pada tahun 1916.

Sebaliknya Sumpah Pemuda yang digerakkan oleh Perhimpunan Pelajar-Pelajar Indonesia (yang digerakkan oleh Sekolah Tinggi Hukum Batavia/Jakarta, Sekolah Tinggi Bandung dan STOVIA-Sekolah Perubatan Jakarta) pada tahun 1928 yang diangkat sebagai deklarasi unggul.

Apabila Indonesia memproklamir kemerdekaan pada tahun 1945 dan mendapat pengiktirafan De Jure oleh PBB pada tahun 1950, bahasa Melayu diangkat sebagai bahasa Indonesia, meskipun suku etnik Melayu hanya mewakili 12 peratus berbanding suku Jawa 40 peratus.

Asasnya bahasa Melayu bukan identiti eksklusif suku etnik Melayu, tetapi ia telah menjadi bahasa yang dinisbahkan kepada seantero Nusantara.

Pada tahun 1985, terbentuk MABBIM (Majlis Bahasa Brunei Indonesia Malaysia) sebagai kesinambungan MBIM (Majlis Bahasa Indonesia/Malaysia). Singapura kekal sebagai status pemerhati. Objektif MABBIM untuk bekerjasama erat dalam memajukan bidang penyelidikan bahasa, tatabahasa, ejaan dan peristilahan.

MABBIM menjadi wahana memperkasakan bahasa Melayu yang semakin mencabar dalam era teknologi maklumat. MABBIM diperkasa untuk pembinaan dan permasyarakatan bahasa Melayu serantau.

Hakikatnya di sini ialah, MABBIM bermatlamat untuk mengangkat bahasa Melayu yang menjadi bahasa ibunda bagi negara serumpun yang bukan menjadi milik eksklusif mana-mana negara atau penutur bahasa Melayu di Asia Tenggara seperti di Singapura, Patani dan Selatan Thai, komuniti melayu Cham di Vietnam dan melayu Kemboja, bahkan Melayu di Tanah Seri (Tanasserim-Myanmar).

Hasrat untuk mengangkat bahasa Melayu sebagai bahasa rasmi ASEAN bukan untuk mempertahankan ego Malaysia.

Ia lahir daripada sanubari yang murni untuk menyatukan seluruh Nusantara di bawah satu bahasa ibunda yang berkembang sejak lebih seribu tahun yang lalu. Tapaknya adalah Kepulauan Melayu-Nusantara (the Malay archipelago).

Jika bahasa Indonesia yang didesak-desak untuk mewakili ASEAN, maka akan tersudutlah warga penutur bahasa Melayu di Malaysia, Brunei, Singapura, Thailand, Vietnam, Kemboja dan Myanmar. Ia secara sedar mengangkat nasionalisme negara bangsa Indonesia yang bernuansa eksklusif.

Jika bahasa Melayu diangkat, maka terangkumlah seluruh Asia Tenggara termasuk kepulauan Filipina yang dipaksakan identiti asing oleh conquistadors Sepanyol.

Dr Hafidzi Mohd Noor
Akademi Sejarah Dr Hafidzi

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Berganding bahu sokong aktiviti wanita, keluarga

Majlis ini merupakan salah satu usaha untuk mengajak rakan-rakan NGO wanita lain berganding bahu menyokong dan mendokong inisiatif pihak kerajaan khususnya di bawah Kementerian Wanita, Keluarga dan Masyarakat.

Menurut Ketua Wanita IKRAM Johor, Prof Madya Dr Siti Zaiton Mohd Hashim, lebih 20 NGO telah dijemput menghadiri majlis yang berobjektifkan untuk menjalinkan hubungan bersama rakan-rakan NGO wanita di Johor dan berkongsi aspirasi dalam membina masyarakat harmoni.

“(Objektif) seterusnya, meneroka ruang-ruang kerjasama dalam menjalankan aktiviti-aktiviti pembangunan wanita, keluarga dan kemasyarakatan yang ke arah kemaslahatan dan kesejahteraan masyarakat dan seterusnya mencetuskan idea penubuhan Gabungan NGO Wanita Johor,” ujarnya dalam suatu kenyataan sempena majlis tersebut.

Menurutnya, walaupun negara telah lama merdeka, masyarakat Malaysia masih lagi dibelenggu dengan pelbagai masalah sosial khususnya yang melibatkan wanita, kanak-kanak, remaja dan institusi keluarga.

“Antara isu yang banyak dihadapi kebelakangan ini ialah penderaan kanak-kanak termasuk penderaan seksual, fizikal dan emosi kanak-kanak, penglibatan anak-anak remaja dengan gejala pornografi dan zina, isu keganasan rumahtangga, keruntuhan institusi keluarga dan lain-lain.”

“Bagi menangani pelbagai isu yang berlaku dan membina sebuah negara Malaysia yang harmoni, sudah tentu memerlukan usaha kolektif daripada pelbagai pihak termasuk dalam kalangan ibu bapa, para pendidik, badan-badan bukan kerajaan (NGO) serta agensi kerajaan dan swasta,” tegasnya.

Dalam pada itu, pihak kerajaan melalui Kementerian Wanita, Keluarga dan Masyarakat juga sedang merancang dan melaksanakan berbagai inisiatif berkaitan sesuai dengan fungsi Kementerian.

“Wanita IKRAM percaya bahawa dalam memperjuangkan isu-isu berkaitan wanita, kanak-kanak dan keluarga, ianya tidak akan bergerak sendirian malah bersedia menjalin hubungan dan membina gabungan dengan pertubuhan wanita yang lain,” kata Zaiton.

Dalam pada itu, katanya, penubuhan sebuah gabungan NGO Wanita khususnya di Johor dirasakan sangat penting kerana yakin sebuah kejayaan sukar dicapai sekiranya di usahakan secara bersendirian.

Menurutnya, beberapa fokus yang dicadangkan diterajui oleh gabungan ini ialah:

Sehubungan dengan itu, beliau menyeru semua pihak untuk menggembleng tenaga dan berusaha membina masa depan yang terbaik untuk negara.

“Semoga kesepakatan dan gandingan usaha berbagai NGO ini mampu memberi kesan besar ke arah membina negara Malaysia yang harmoni dan sejahtera.”

Sebagai sayap kepada Pertubuhan IKRAM Malaysia, beliau berkata, Wanita IKRAM berperanan bersama-sama menggembleng tenaga wanita bagi melaksanakan strategi bagi mencapai wawasan IKRAM.

Beliau berkata, Wanita IKRAM juga turut memberi fokus kepada usaha-usaha pembangunan kanak-kanak ke arah membina generasi yang sihat dan berakhlak mulia serta berusaha membangun keluarga ke arah melahirkan sebuah masyarakat yang progresif dan sejahtera.

Dalam majlis ramah mesra itu, antara wakil-wakil NGO yang hadir adalah daripada Puspanita, Pelitawanis, IWPG, JEWEL, JIEWA, Haluanita, Helwa ABIM, Salwa ABIM, Rose2Rose, Perwanin, LKPIM, MAPIN, Puteri Islam, MUTIARA JCorp, Pers Down Sindrom dan Jiran Wanita.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bengkel Asas Grafik & Photoshop untuk dakwah berkesan

Menurut Pengerusinya, Sdr Mohd Faridz Ismail, program  ini bertujuan memberi kemahiran dan pendedahan kepada kepada ahli-ahli  IKRAM berkenaan bagaimana merekabentuk dan membina asas grafik  menggunakan aplikasi Adobe Photoshop.

Selain itu, ia bertujuan memberikan  kemahiran bagaimana menggunakan aplikasi ini dalam salah satu proses  pemasaran produk-produk IKRAM (seperti program khidmat masyarakat dan lain-lain)  yang telah menjadi ‘Core Bussiness’ dakwah dan operasi IKRAM agar dapat  dimanfaatkan pada masyarakat dan juga ahli IKRAM.

Jurulatih untuk bengkel  kemahiran ini adalah dikendalikan oleh Ahli Jawatankuasa Penerangan dan Media Pusat, Sdr Wan Mohd Zukri Che Mat Zin  yang juga seorang pakar rekabentuk grafik.

Semoga bengkel ini melahirkan lebih ramai pereka grafik yang berkualiti yang dapat memasarkan program-program dakwah dengan berkesan, insyaa-Allah.


Tragedi tembakan di Texas, 21 terkorban

Seramai 21 orang termasuk 18 kanak-kanak terbunuh pada Selasa selepas seorang lelaki bersenjata berusia 18 tahun melepaskan tembakan ke arah sebuah sekolah di Texas, Amerika Syarikat.

Lelaki tersebut akhirnya ditembak mati oleh pasukan keselamatan, menurut kenyataan rasmi daripada Gabenor Greg Abbott pada Selasa.

Gabenor Texas mengumumkan bahawa tembakan di Sekolah Rendah Robb di Ovaldi ditutup pada kira-kira 11.43 pagi selepas terdengar bunyi tembakan kuat di kawasan itu.

Setengah jam kemudian, pihak sekolah melaporkan penembak tersebut makin aktif di kawasan itu. Klip video kejadian itu menunjukkan kanak-kanak berlari ke luar sekolah selepas mendengar tembakan yang menakutkan itu.

Hospital Ovaldi telah mengesahkan melalui Facebooknya bahawa 13 kanak-kanak telah dipindahkan ke institusi perubatan untuk rawatan, dengan menyatakan bahawa dua daripada mereka telah meninggal dunia.

“Suspek bersenjatakan pistol dan mungkin senapang dalam serangan itu,” kata Abbott.

Beliau menambah bahawa lelaki itu telah meninggal dunia dan percaya bahawa pegawai yang bergegas ke tempat kejadian adalah orang yang membunuhnya.

Berikutan itu, rakyat diminta menjauhkan diri dari sekolah tersebut, sementara polis menyiasat tempat kejadian.

Dalam kenyataan itu dikatakan, tembakan yang terjadi di sekolah rendah melibatkan murid berumur antara lima hingga 11 tahun agak jarang berlaku.

Gabenor Abbott mengenal pasti penyerang itu sebagai warganegara berusia 18 tahun.

“Lelaki itu telah menembak dan membunuh 19 pelajar dan membunuh seorang guru dengan cara yang mengejutkan dan tidak dapat diketahui puncanya setakat ini.”

Beliau berkata, pembunuh itu sendiri sudah mati dan dipercayai pegawai yang bertindak balas terhadap kejadian itu yang menembaknya. Terdapat dua pegawai mengalami kecederaan tetapi tidak serius.

Menurut pihak berkuasa Texas, lebih 500 kanak-kanak menghadiri sekolah itu semasa sesi persekolahan 2020-2021.

Bagi pihaknya, Senator Republikan dari Texas Ted Cruz, dalam ciapan Twitternya mengucapkan terima kasih kepada pasukan keselamatan atas campur tangan mereka semasa operasi menembak yang mengerikan.

Serangan ini menjadikan Amerika Syarikat sekali lagi ke kancah tragedi tembakan di sekolah dengan adegan ngeri, menyebabkan pelajar yang trauma dipindahkan oleh pasukan keselamatan.

Kejadian tembakan di sekolah yang paling banyak membunuh dalam beberapa tahun kebelakangan ini bermula sejak 2018, apabila 17 orang terbunuh oleh bekas pelajar yang melepaskan tembakan di sebuah sekolah menengah di Parkland, Florida.

Dalam pada itu, Amerika Syarikat menyaksikan tembakan hampir setiap hari di tempat awam dan bandar-bandar utama seperti New York, Chicago, Miami dan San Francisco merekodkan peningkatan kadar jenayah yang dilakukan dengan senjata api, terutamanya sejak permulaan wabak COVID-19 pada tahun 2020.

“Ini adalah keadaan yang sangat teruk,” kata Datuk Bandar Yuvaldi, Don McLaughlin.

Khamis ini ditetapkan sebagai hari terakhir kelas persekolahan untuk pelajar di sekolah di Yuvaldi yang mempunyai komuniti sekitar 16,000 penduduk.

Tembakan di sekolah itu telah menjadi tragedi yang menakutkan yang kerap terjadi di Amerika Syarikat, dengan 26 kes direkodkan tahun lepas (2021), menurut EdWeek, sebuah penerbitan pendidikan.

Latihan untuk menghadapi penyerang yang menembak adalah sebahagian daripada kurikulum yang diajarkan di sekolah rendah hingga menengah.

Pada 2012 di Sekolah Rendah Sandy Hook di Connecticut, Amerika Syarikat telah terjadi serangan hingga menyebabkan 20 daripada 26 mangsa maut, yang dilakukan oleh seorang lelaki berusia 20 tahun.

Laporan Pejabat Akauntabiliti AS 2020 mendapati bahawa kira-kira dua pertiga daripada tembakan sekolah berlaku di peringkat menengah dan kejadian tembakan di sekolah rendah selalunya tidak disengajakan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


COVID-19 tidak mengenal darjat, marhaen mahupun usia

Kerana pihak sepatutnya yang lambat bertindak, hingga pihak lain ‘sigap’ turun tangan membantu meringankan bebanan pelajar, pun hangat dibicarakan minggu ini.

Isu utamanya kerana COVID-19 yang semakin merebak. Institusi pengajian tinggi majoritinya menangguhkan pembukaan belajar secara bersemuka, dan ramailah mahasiswa yang menjadi mangsa.

Ada yang sudah sampai di tempat pengajian masing-masing, ada yang dah membayar deposit sewa rumah, ada juga yang sudah membeli tiket penerbangan mereka demi untuk meneruskan sesi pembelajaran bersemuka yang sepatutnya berlangsung Oktober ini.

Berikutan itu, sikap Menteri Pengajian Tinggi yang lambat bertindak membuatkan rakyat bersuara.

Kenapalah menteri tersebut tidak ambil pengajaran dengan situasi awal PKP pada Mac lalu yang mana mula-mula pelajar IPTA/IPTS disuruh kosongkan kampus hingga keadaan menjadi huru-hara? Hinggakan pelajar IPTA/IPTS bersesak di Terminal Bas Selatan (TBS) berusaha mencari tiket untuk balik ke kampung halaman masing-masing.

Tiba-tiba pihak universiti diminta oleh Menteri Pengajian Tinggi untuk sediakan penempatan kepada pelajar-pelajar dan dibenarkan tinggal dikampus setelah pelajar-pelajar ini bersusah payah seharian dengan arahan yang dikeluar sebelum itu.

Namun, kali ini terjadi lagi dalam keadaan yang hampir sama situasinya. Kos yang dikeluarkan menjadi persoalan: Adakah boleh dapat semula atau hangus begitu sahaja?

Tindakan segera Ahli Parlimen Muar yang juga mantan Menteri belia dan Sukan sewajarnya dihargai. YB Syed Saddiq Syed Abdul Rahman menggerakkan inisiatif membantu mahasiswa yang terjejas susulan pengumuman saat akhir oleh Kementerian Pendidikan Tinggi (KPT) tersebut.

Inisiatif yang digerakkan beliau dengan slogan #MUDAjagaMuar itu mendapat sambutan yang sangat baik dan dalam masa tiga jam telah berjaya mengumpul kutipan sebanyak RM51,145.92.

Dalam pada itu, beliau turut menggesa KPT untuk memberikan pampasan yang berpatutan kepada mahasiswa yang terjejas susulan keputusan saat akhir penangguhan pendaftaran secara fizikal dan bersemuka pelajar IPT.

“Keselamatan mahasiswa harus diutamakan namun ia tidak menghalalkan polisi ‘u-turn demi u-turn’ yang dibuat KPT sehingga menjejaskan kebajikan mahasiswa,” ujarnya menerusi video pendek di Facebooknya.

Siapa pun kita, soal keselamatan perlulah diutamakan. Apalagi dalam situasi pandemik yang melanda bukan sahaja negara ini, malah di seluruh dunia. Tidak dinafikan, masih ramai rakyat di negara kita yang prihatin dengan isu mahasiswa.

Tahniah kepada semua yang sentiasa bersiap sedia menghulurkan bantuan dengan apa cara sekalipun. Namun dalam beberapa perkara, perlu dilihat aspek keselamatan mahasiswa itu sendiri. Memandangkan mereka dalam tempoh pembelajaran dan sepatutnya berada di kawasan kolej dan bukannya hari cuti.

Alangkah baiknya pihak yang ingin membantu memaklumkan bantuan yang ingin diberikan kepada pihak pentadbiran atau pengurusan kolej agar pihak yang sepatutnya mengetahui keberadaan mahasiswa yang mendapatkan bantuan tersebut.

Ia perlu bagi mengelakkan pihak kolej menanggung kerugian sekiranya pihak mereka juga telah mempersiapkan kenderaan untuk mahasiswa yang memerlukan itu.

Mengikut prosedur dalam hal ini ia sangat patut diamalkan agar tiada pihak yang merasa tergugat dengan tindakan tanpa maklum yang dilakukan.

Teruskan kita semua saling prihatin dengan keselamatan dan kebajikan persekitaran dengan mengamalkan Prosedur Operasi Standard yang disarankan bagi menghentikan rantaian pandemik ini.

Kerana berjawatan, langgar SOP pun tidak apa

“Sangat merisaukan dah cecah tiga angka sekarang. Sepanjang hampir tiga bulan Perintah Kawalan Pergerakan (PKP) yang mula Mac lalu, tak ada angka sebanyak itu. Menakutkan sungguh, apalagi muncul pula ‘kluster me****ri’ semalam,” kata Din kepada Zul.

“Eh, ada ke kluster tu? Tapi memang patut ada pun. Awal dulu ada je Kluster Tabligh, kenapa kluster Men..  tu tak ada pula kan. Serius, angka yang menakutkan,” balas Zul dengan tegasnya.

Perbualan itu berlaku selepas dua rakan itu membaca laporan berita memaklumkan terdapat seorang menteri yang postif COVID-19.

Walhal, menteri itu sudah ke beberpa tempat sebelum ini. Antara tempat yang telah ia pergi ialah:

Sebagaimana kata Shookcree Zain melalui status Facebooknya:

“Bayangkan kesusahan yang timbul di semua tempat ini. Berapa ramai yang hadir. Maklumlah, menterilah katakan. Menteri yang popular pulak tu. Aku pun doakan dia cepat sembuh. Semoga penularan wabak COVID-19 dapat dihentikan. Semoga tiada sesiapa pun ditempat yang dia singgah terjangkiti.”

Hakikatnya, virus yang melanda ini bukanlah untuk ‘rakyat’ sahaja. Orang berjawatan, ahli agama, orang bandar, orang kampung, tua atau muda, berstatus atau tidak, tetap terkena juga.

Jadi, janganlah kita menzalimi orang lain. Apabila kita telah memasuki kawasan yang berwabak dan kembali ke kawasan sendiri, ambillah inisitif wajib melakukan kuarantin.

Bertepatan dengan hadis Nabi SAW agar kita menjauhi daripada sebarang bentuk kemudaratan atau memudaratkan orang lain:

“Tidak boleh mudarat dan tidak boleh memudaratkan.” (HR Ibnu Majah)

Namun kebanyakan ahli politik yang baru pulang daripada Pilihanraya Negeri (PRN) Sabah baru-baru ini mengambil sikap pentingkan diri kerana tidak melakukan kuarantin tersebut.

Disebabkan itu, sejak awal Oktober ini, peningkatan mendadak positif COVID-19 di negara ini terjadi. Mungkin ada yang lupa dengan ingatan daripada Nabi SAW ini.

Baginda telah memerintahkan mereka yang berada di tempat wabak untuk tidak keluar dari kawasannya. Mereka yang sihat pula diperintahkan untuk tidak memasuki tempat yang terkena wabak:

إِذَا سَمِعْتُمْ بِهِ بِأَرْضٍ فَلاَ تَقْدَمُوا عَلَيْهِ وَإِذَا وَقَعَ بِأَرْضٍ وَأَنْتُمْ بِهَا فَلاَ تَخْرُجُوا فِرَارًا مِنْهُ

“Apabila kamu mendengarnya (wabak) di sesuatu tempat, maka janganlah kamu pergi ke situ. Dan apabila ia berlaku di tempat kamu, maka janganlah kamu keluar lari daripadanya.” (HR Muslim)

Jadi siapa pun yang melanggar SOP yang telah ditetapkan, sewajarnya dikenakan tindakan. Janganlah kerana dia seorang yang berjawatan, tindakan dan hukuman diketepikan terhadap mereka.

Sebagai rakyat Malaysia yang prihatin dengan kesihatan dan keselamatan lingkungannya. Teruskan suara-suara kita #HerdikanSosial dengan menyatakan bahawa yang salah itu adalah salah dan yang benar itu adalah benar tanpa mengira siapa pun diri orang yang melakukan itu.

Moga dengan #HerdikanSosial yang terus dinyatakan, menjadikan mereka gerun dan takut melakukannya lagi, hingga ternoktahlah perbuatan yang tidak sepatutnya itu. Dan dengan itu, hak kita sebagai rakyat akan terus terjamin dan terpelihara sebaiknya.

Sebagaimana tegas Ketua Pengarah Pusat Governans, Integriti dan Anti Rasuah Nasional (GIACC) Tan Sri Abu Kassim Mohamed dalam program Bicara Bina Negara anjuran Jabatan Kajian dan Advokasi Pertubuhan IKRAM Malaysia yang diadakan pada 30 September lalu, bahawa herdikan sosial itu sangat perlu.

Kerana seorang punya hal, habis masyarakat kita berantakan. Menafikan bahawa orang itu salah walaupun telah jelas ia melanggar SOP yang sepatutnya, sewajarnya perkara sedemikian tidak berlaku, namun ia telah pun terjadi.

Berhati-hatilah kita. Teruskan usaha menangani virus jahat yang melanda ini. Ayuh rakyat Malaysia teruskan suara kita.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM menyokong titah Timbalan Yang di-Pertuan Agong membina kepimpinan berintegriti

Pertubuhan IKRAM Malaysia (IKRAM) menjunjung kasih titah perutusan Kebawah Duli Yang Maha Mulia Sultan Nazrin Muizzuddin Shah, Timbalan Yang di-Pertuan Agong sempena Sambutan Maulidur Rasul Sallallahualaihiwassalam (SAW) Peringkat Kebangsaan pada 12 Rabiulawal 1443H bersamaan 18 Oktober 2021.

Sempena memperingati Nabi Muhammad SAW, Kebawah DYMM menyentuh perihal hikmah dan kebijaksanaan kepimpinan Baginda yang telah berjaya membina tamadun agung dan mengangkat ummah mencapai persada kegemilangan.

Kebawah DYMM bertitah berhubung hikmah dan kebijaksanaan kepimpinan Baginda SAW yang wajib diambil iktibar dan dijadikan panduan terutama dalam kalangan mereka yang diamanahkan dengan tanggungjawab kepimpinan, khususnya para ulama dan umara.

IKRAM mengajak semua pihak melaksanakan pesanan Kebawah DYMM berkenaan kepimpinan Baginda SAW yang berteraskan niat yang ikhlas dan pengorbanan yang jujur dalam melaksanakan amar makruf dan mencegah kemungkaran melalui akhlak mulia dan tindakan yang luhur dalam menegakkan kebenaran.

Kepimpinan Baginda SAW yang berpegang kepada hukum, gigih dan tegas menegur kesalahan telah berjaya membawa kesejahteraan kepada ummah. Kebawah DYMM menekankan bahawa Nabi Muhammad SAW tidak bertolak ansur dengan rasuah dan telah membawa hadis berikut:

“Barang siapa yang telah kami ambil untuk melakukan sesuatu kerja, dan telah ditetapkan baginya sesuatu rezeki (gaji atau upah), maka apa yang diambilnya selain itu, adalah ghulul (iaitu pengkhianatan dan curi).” (Hadis Riwayat Abu Dawud)

Di akhir titah, Kebawah DYMM berdoa agar Allah SWT mengamanahkan kepimpinan dan pengurusan negara kepada orang-orang yang amanah, jujur dan ikhlas, berani menegakkan kebenaran serta tegas melaksanakan keadilan berlandaskan hukum; orang-orang yang menghayati, menjiwai dan mengamalkan sifat-sifat kepimpinan Rasulullah SAW.

IKRAM menjunjung kasih titah dan merakamkan setinggi-tinggi penghargaan kepada Kebawah DYMM Sultan Nazrin Muizzuddin Shah, Timbalan Yang di-Pertuan Agong atas perutusan yang amat bermakna sempena Sambutan Maulidur Rasul SAW Peringkat Kebangsaan pada tahun ini.

Sesungguhnya perutusan titah berkenaan amat relevan dalam menghadapi suasana, realiti dan cabaran yang menghadapi negara pada masa ini.

IKRAM berpegang teguh dengan keperluan untuk negara kita mempunyai kepimpinan yang berintegriti dan berwibawa yang mencontohi ciri-ciri kepimpinan Nabi Muhammad SAW dan para sahabat Baginda.

Dalam usaha untuk mencegah rasuah khususnya dalam kalangan pemimpin negara, IKRAM menyokong penuh dan terlibat dalam gerakan Rasuah Busters yang telah dicetuskan oleh Pengerusi Karangkraf, Datuk Hussamuddin Yaacub bersama tokoh-tokoh masyarakat yang lain.

Rasuah Busters meletakkan visi untuk “Membangun sistem nilai dalam legasi Malaysia yang sifar toleransi rasuah dan bebas dari penyalahgunaan kuasa.”

Dalam konteks yang lebih luas, IKRAM berhasrat untuk menjadi rakan kongsi strategik untuk membina Malaysia menjadi sebuah negara rahmah.

Negara rahmah bermaksud negara yang aman, makmur, sejahtera di mana kebebasan, kebenaran dan keadilan ditegakkan dengan erti kata yang sebenarnya.

Demi membawa negara ke tahap yang gemilang dan rahmah, IKRAM terus komited menyokong dan melaksanakan usaha-usaha untuk membangunkan negara, seiring dengan mesej-mesej yang diketengahkan oleh DYMM Sultan Nazrin Muizzuddin Shah, Timbalan Yang di-Pertuan Agong melalui perutusan sempena sambutan Maulidur Rasul SAW peringkat kebangsaan pada tahun ini.

Dr Hj Mohd Parid Sheikh Ahmad
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Sambut baik penyiasatan gangguan seksual

“Kami juga menyambut baik penubuhan sebuah Badan Penyiasatan Bebas (Independent Inquiry Body) yang menggabungkan Kementerian Kesihatan, Kementerian Pembangunan Wanita, Keluarga dan Masyarakat serta agensi-agensi kerajaan yang berkaitan,” kata Ketua Wanitanya, Datin Paduka Hajah Che Asmah Ibrahim.

Beliau berkata, tentunya insiden ini akan memberi ruang dan peluang kepada mangsa gangguan seksual di tempat kerja untuk tampil membuat aduan.

“Selama ini gejala gangguan seksual masih belum ditangani dengan sebaiknya.”

Betapa ramai mangsa gangguan seksual tambahnya lagi, yang menderita tekanan emosi dan mental tanpa pembelaan yang sewajarnya.

“Mangsa gangguan dan penderaan seksual di tempat kerja perlulah segera tampil melaporkan permasalahan dan situasi yang mereka hadapi,” kata Asmah dalam kenyataan media hari ini.

Sehubungan itu, Wanita IKRAM menyeru dan mencadangkan kepada sekalian yang terlibat bekerjasama menangani isu ini.

“Pihak majikan perlu mengambil perhatian serius aduan seperti ini agar gangguan seksual di tempat kerja boleh dihentikan.”

Menurutnya lagi, rakan sekerja yang mengetahui dan mempunyai bukti yang cukup juga perlulah membantu agar perkara ini tidak terus berleluasa.

“Masyarakat perlu memainkan peranan sebagai kepedulian terhadap lingkungan seterusnya kesedaran masyarakat umum di Malaysia berkaitan perkara ini wajar dipertingkatkan,” tegas beliau.

Dalam pada itu, masyarakat sebenarnya menantikan satu Akta Gangguan Seksual yang lebih komprehensif untuk digubal dan dilaksanakan demi kesejahteraan semua wanita khususnya dan rakyat Malaysia amnya.

Isu gangguan seksual ini hangat diperkatakan berikutan laporan pada muka depan akhbar The Star pada 29 Julai 2018 yang bertajuk “A sex predator is in the house”.